
Svarfdæla saga er meir úr réttum skorðum 
gengin og miðr áreiðanleg, en flestar aðrar sög- 
ur Íslendinga. Veldr því hvorttveggja, að sagan 
er mjög seint í letr færð og handritin gloppótt og 
aflöguð. 

Eitt skinnblað er til úr handriti sögunnar frá 

15. öld. Er það nú geymt í safni Árna Magnús- 
sonar 445 c. 4to, en var áðr í viðaukasafni þar, 
nr. 20. Á blaði þessu er nokkuð af 23. og 24. kap. 
sögunnar. Það er prentað stafrétt í útgáfu Bók- 
mentafélagsins 1883. Handrit þetta hefir eigi ver- 
ið ýkjagott og hefir það glatazt áðr afrit væri af 
því tekið. 
' Allmörg pappirshandrit eru til af sögunni; eru 
in elztu frá 17. öld, en in yngstu frá öndverðri 
19. öld. Þau munu öll eiga rót sína að rekja til 
einnar skinnbókar, er til hefir verið fram á 17. 
öld, en þá hefir vantað allmikið í hana og sums- 
staðar verið máð, því að sömu eyður hafa verið 
í öllum pappírshandritum að upphafi, þótt reynt 
hafi verið að „skálda í eyðurnar“ í sumum þeirra 
síðar. 

Til hefir verið handrit sögunnar á 17. öld, er 
verið hefir að minsta kosti eitthvað fyllra, en 

þau, sem nú eru til, því að í handriti einu af Jóns- 
bók frá þeim tima, sem er með skýringargrein- 
um (nefnt: Jónsbók interpolata), er vitnað til 
Svarfdæla sögu og tilfærð orð, sem virðast vera 
úr eyðunni miklu: „Þér hafið ókænlega 
haldit hér at óbygðum, því (at) 
mitt herað er hér inn frá. — Þat 
var Svarfaðardalr.“ | 

Sagan hefir verið gefin út þrysvar áðr á vora 
tungu: Fyrst af fornfræðafélaginu norræna í Kh. 
1830, þá í útgáfu Bókmentafélagsins, Kh. 1883; 
annaðist dr. Finnr Jónsson útgáfuna; — og loks 
í útgáfu Sigurðar bóksala Kristjánssonar, Rvík 
1898; Valdemar Ásmundarson gaf út eftir útgáfu 
Bókmentafélagsins. 

Dr. F. J. hefir lagt til grundvallar handrit Bók- 
mentafélagsins nr. 226 í fjögurra blaða broti. Mun 
það ritað um 1700, líklega með hendi Jóns prófasts 
Halldórssonar í Hítardal. Telr dr. F. J. handrit 
þetta einna bezt, en hefir haft til samanburðar 
fjölda annara handrita, svo sem útgáfa hans ber 
vitni. — Fyrsta eyðan er í 9. kap., en höfuðeyðar 
hefst í 10. kap. (ofarlega á bls. 26 í þessari út- 
gáfu) og lýkr í 13. kap. (ofarlega á 31. bls.). 
Fyrri eyðan er fylt í útgáfunni 1830 eftir ein- 
hverju handriti, sem nú er ekki fyrir hendi, en 
dr. F. J. fyllir eyðu þessa eftir handriti Ólafs 
Sigurðarsonar (sira Ólafs Sívertsens í Flatey), 
sem geymt er í Raskssafni (við safn Árna 
Magnússonar) og ritað 1812. Eyðan er fylt 
með sama hætti í handriti einu frá 1715, (í „Nýja- 
safni“ 1710). Eyðan mikla í 1013. kap. er og 
fylt í útg. dr. F. J. eftir handriti síra Ólafs. Upp- 

fyllingar þessar eru auðsjáanlega „tilbúningr 
einn. Eru þær, og aðrar smærri uppfyllingar síð- 
ar í sögunni, prentaðar hér í hornklofum. 

Það er mjög torvelt að spá Í eyður sögunnar, 
einkum sakir þess, hve allr grundvöllr hennar 
er ótraustr, firn og fjarstæður margvíða í frásögn- 
inni, sem bæði yrði oflangt, enda óþarft, upp að 
telja. Dr. F. J. gerir grein fyrir skoðun sinni á 
því, hvað staðið hafi í aðaleyðunni, „að svo miklu 
leyti, sem séð verðr af sögunni,“ og farast honum 
þannig orð: 

1. Þorsteinn fer frá jarli heim til föður 
sins í Naumudali, og dvelr þar líklega nokkuð 
lengi, þannig, að börn hans hafa átt að vera full- 
varin; Karl inn rauði er nefndr sem aðalmaðr- 
inn, ásamt með föður sínum, sem heldr er orð-. 
inn gamlaðr, rétt á eftir eyðunni. Þar hefir og 
staðið um hertöku Þórörnu af Snækolli Ljótssyni; 
um keflið, sem nefnt er í Í4. kap.; svo og um 
útför þeirra feðga til Íslands og orsökina til 
hennar, sem líklega hefir verið eins og ella, yf- 
irgangr Haralds hárfagra; um ferðina sjálfa og 
landtöku þeirra og landnám; um byggingu hans 
á Grund; en undarlegt er og verðr það (enda 
mun sú grein vera síðara innskot og bendir málið 
til þess), að á eftir eyðunni er talað um, að Þor- 
steinn lagði undir sig allan dalinn öðrum meg- 
in 0. s. frv.; eftir því er svo að sjá, sem sagan hafi 
ætlazt til þess, að Ljótólfr hafi verið fyrir Í daln- 
um, þá er þeir Þorsteinn komu, þótt það í raun- 
inni hafi verið alt öðru vísi (sbr. Landn.). 

2. hlýtr þar einnig að hafa staðið um Ljótólf 
goða, hversu hann bygði dalinn og hefir eignað 

sér hann allan; þar hefir og að líkindum eitthvað 
staðið um ætt og forfeðr hans, hvernig sem hún 
hefir verið rakin. 

3. hefir staðið um upphaf ófriðarins og illdeild- 
anna meðal Ljótólfs og Þorsteins, meðal Hofsverja 
og Grundarmanna; og er auðskilið, að það hefir 
verið af því, að hvor fyrir sig vildi eigna sér all- 
an dalinn og bæla hinn niðr sem mest. 

k. enn fremr hefir þar verið talað um aðra 
menn sögunnar; um Una, uppruna hans og ætt- 
erni, og skyldleik við Ljótólf (frásögnin á eftir 
eyðunni er öll svo ruglingsleg og flækt, að þar 
er ekki hægt að henda reiður á nokkuru í raun- 
inni); um „þá bræðr“, er voru jafnskyldir Þor- 
steini sem Uni Ljótólfi; enn fremr um Grés, er 
„fyrr var getit“ (sbr. 14. kap.) og skyldleik hans 
við Ljótólf. Enn fremr eru margir nefndir seinna 
í sögunni, sem koma alveg upp úr þurru, án þess 
nokkur deili sé á þeim sögð, og mætti því telja 
bað líklegt, að þeirra hefði verið getið í eyð- 
unni; svo er t. d. um Þórarin á Hellu; hann er 
sagðr skyldr Klaufa (16. kap.), en hvernig, stendr 
hvergi. Geirdís í Holti inu ytra og Geiri sonr 
hennar eru nefnd eins og kunnar persónur (25. 
kap.), og þó er þeirra aldrei getið, hvorki fyrr 
né síðar; þó þykir mér óliklegt, að um þau hafi 
nokkuð staðið í eyðunni. — Enn fremr hefir þar 
eitthvað staðið um ætterni Óláfs úr Óláfsfirði (13. 
kap.) og ýmislegt annað. 

Hvað þá orrustu snertir, sem frásögnin byrjar 
aftr á, þá er eigi gott að segja mikið um hana; því 
að það sem á eftir kemr er alt svo ruglingslegt 
og í molum; en eftir því að dæma, hvar hún ger- 
ist, þ. e. í Deildardal, eða austanvert við Skaga- 

fjörð, þar sem Uni og Kolbeinn bjuggu, þá sýn- 
ist svo, sem hún hafi verið milli þeirra tveggja, 
því að snemma hafa hafizt deilur milli þeirra og 
hefir það að líkindum eitthvað snert þá Þorstein 
og Ljótólf. Kolbeinn var systursonr Þorsteins 
(eftir Landn.) og Uni var frændi Ljótólfs, sbr. 
og Vatnsdælu, þar sem Uni segir við Odd son 
sinn: „ok hættum vér oss meir á unga aldri, þá 
er ek börðumsk við Kolbein.“ 

Landnámabók getr Svarfdæla sögu, en það er 
önnur saga, en sú, sem nú er til, enda alls eigi 
fullvíst, að þar sé vitnað til skrásettrar 
sögu. Höfundr þeirrar Svarfdæla sögu, sem nú 
er til, hefir og alls eigi þekkt Landnámabók, svo 
ber þeim stórlega á milli. Hitt er annað mál, að 
Svarfdæla saga þessi mun bygð á rugluðum endr- 
minningum innar fornu sögu, hvort sem hún 
hefir skrásett verið eða eigi. Sagan er talin færð 
í letr á fyrra hluta 14. aldar. 

Valdemar Ásmundarson bar stuttlega saman 
frásagnir Landnámabókar og Svarfdæla sögu í 
formála útgáfu sinnar og reynir að komast að 
upphaflegu efni sögunnar. Ritar hann á þessa 
leið: 

„Þorsteinn svörfuðr var sonr Rauðs ruggu hers- 
is í Naumudal (Svarfd. Þorgnýs í Naumudal) og 
kvæntr Hildi Þráins dóttur svarta þurs (í Svarfd. 
Ingibjörgu dóttur Herröðs Gauta jarls). Börn hans 
eru Karl inn rauði (í báðum) og Goðrún (Þór- 
arna í Svarfd.). Goðrúnar fær Hafþórr víkingr 
(í Svarfd. fær Þórörnu Snækollr víkingr). Þeirra 
börn eru Klaufi og Gróa (í Svarfd. Klaufi og 
Sigriðr), Gróa (Sigriðr) verðr kona Gríss, og ber 
sögunum hér enn saman, nema um nöfnin. Landn. 

segir, að þeir Hafþórr (Snækollr) og Karl inn 
rauði hafi verið góðir vinir, og átt saman orrustu 
við Atla; hafi Hafþórr fallið í henni, en Karl ver- 
ið handtekinn; þá hafi Klaufi komið að og borgið 
Karli. Báðar sögurnar segja Klaufa kvæntan Yng- 
vildi fögrkinn, báðar geta þær um óvináttu Klaufa 
og bræðra hennar, báðar segja þær frá litgrasa- 
bagganum o. s. frv. 

Efni sögunnar er þannig með samanburði við 
Landnámu og eftir líkindum: 

Þorsteinn svörfuðr nemr land í dal þeim sem 
eftir honum er kallaðr Svarfaðardalr á síðari 
hluta landnámstímans. Hann reisir bú á Grund, 
vestanmegin í dalnum. Síðan kemr Ljótólfr Ál- 
reksson austan af landi og tekr sér bústað að 
austanverðu í dalnum. Hann reisir bæinn að Hofi 
og verðr goði. Það verðr ekki sagt, nær Þorsteinn 
muni hafa dáið, en líklegast, að þegar Ljótólfr 
fluttist í Svarfaðardal, hafi Karl inn rauði verið 
þar höfðingi. Milli þessara höfðingja verða sið- 
an deilur, því að Karl mun hafa þózt eiga að 
ráða yfir dalnum og eigi þolað að aðrir hefði 
þar völd. Framan af hefir Karli veitt betr, enda 
hefir hann haft styrk af Klaufa frænda sínum, 
sem mun vera fæddr í Noregi, en kemr út til ís- 
lands með Grísi gleðli og systur sinni, sem Griss 
átti. Klaufi hefir verið berserks igildi, og eigi 
látið hlut sinn fyrir neinum. Hann hefir tekið 
Yngvildi fögrkinn fyrir konu að óvilja föður henn- 
ar, Ásgeirs rauðfeldar, og bræðra hennar. Ásgeirr 
hefir þá leitað liðs hjá Ljótólfi, og magnast þar 
af fullr fjandskapr milli þeirra Karls og Ljótólfs. 
Yngvildr fögrkinn hefir ekki verið vinkona Ljót- 
ólfs goða, heldr Hrólfs nefglitu, sbr. vísuna: 

Hykk at heiti 

Hrólfr nefglita, 

sás býðr Klaufa 

kván at verja. 

O. s. frv. 

En Hrólfr nefglita hefir verið vinr Ljótólfs, og 
leitar hann styrks til hans til að hefna sín á Karli 
og Klaufa. Þá drepa þeir Klaufa, Ásgeirs synir, 
bræðr Yngvildar, Þorleifr jarlsskáld og Óláfr 
völubrjótr. Þeir verða sekir, en geta eigi komizt 
utan og eru um vetrinn á laun hjá Grísi og öðr- 
um frændum sínum. Gríss er slægr maðr og 
beggja vinr, en þó fremr Ljótólfs megin. Karl 
kemst að undirferli hans og vegr hann. Loks ber 
Ljótólfr hærra hlut og drepr Karl, og þaðan af 
ræðr hann einn að kalla í dalnum; hefir ef til 
vill eigi fyrr fengið goðorðið. Karl inn rauði hef- 
ir átt nokkura sonu, sem hafa verið ungir, þegar 
hann fell frá, og inn yngsti þeirra er Karl ungi. 
Hann hefnir föður síns á Skíða og Yngvildi 
fögrkinn. Að lokum sættist hann við Ljótólf, og 
hefir ef til vill mægzt við hann. Bræðr hans hafa 
verið hæglátir menn og friðsamir, og eftir dauða 
Karls ins rauða fær Ljótólfr öll völd í Svarfað- 
ardal. Sonr Ljótólfs er vafalaust Valla-Ljótr, sem 
í Valla-Ljóts sögu er nefndr Álfsson goða, en þar 
vantar að eins fyrri hlut föðurnafnsins. Hrólfr 
nefglita er að líkindum sami maðr sem bjó á 
Klaufabrekkum og Valla-Ljóts saga getr. Þetta 
kemr alt vel heim við Valla-Ljóts sögu. Þar seg- 
ir Hallr, sonar sonr Karls ins rauða (2. kap.): 
„Þar (í Svarfaðardal) hafa verið göfgir frændr 
mínir,“ og Valla-Ljótr segir aftr við Halla (3. 
kap.): „Lengi hafa várir frændr við hnipzt,“ 

enda segir sagan (2. kap.), að „Ljótr var höfð- 
ingi yfir þeim frændum (niðjum Karls ins rauða) 
ok undu þeir frændr vel við þat.“ (Sbr. Aarb. for 
nordisk Oldkyndighed 1884, bls. 120—142: Om 
Svarfdæla saga, eftir Finn Jónsson). 

Af öllu þessu má sjá, að Svarfdæla saga styðst 
við sannsöguleg atriði, þótt hún sé nú orðin af- 
löguð mjög frá því sem hún hefir verið upphaf- 
lega, enda eigi til í heilu líki framar. Einkum 
hefir söguritarinn vilzt á nöfnum, en alt kemr þó 
vel heim, þegar borið er saman við Landnámu eg 
Valla-Ljóts sögu.“ 


Hér er sagan gefin út að mestu leyti sem í fyrri 
Rvíkur-útgáfunni, en þó tekin upp orð einstaka 
sinnum úr samanburði handrita í útgáfu Bók- 
mentafélagsins. Vísunum er og breytt samkvæmt 
fornkvæðaútgáfu dr. F. J. — Vísurnar eru nokk- 
uð formlegar og koma ekki vel heim við söguna. 
Þær eru mjög rangfærðar í handritum. 

Á þýzku er Svarfdæla saga gefin út í ritsafn- 
inu Thule: Fúnf Geschichten aus 
dem östlichen Nordland. Jena 1921. 
Þýðandi Walter H. Vogt. 

Á dönsku: Fortælling om Svarfdöl- 
erne í „Historiske Fortællinger om 
ÍIslændernes Færd hjemme og nude, 
ved N. M. Petersen.“ Kh. 1844. 

Um timatal er farið eftir útgáfu Bókmentafé- 
lagsins. 

12. okt. 1924. BENEDIKT SVEINSSON. 

Svarfdæla saga. 


1. Upphaf er þat þessarrar sögu, at Har- 
aldr konungr enn hárfagri réð fyrir Noregi. 
Í þann tíma hafði sá maðr forræði fyrir 
Naumudölum, er Þorgnyýr hét; hann átti tvá 
sonu; hét Þórólfr enn ellri, en Þorsteinn enn 
yngri; þeir óxu upp með föður sinum, þar 
til er þeir váru frumvaxta. Váru þeir ólíkir 
i skaplyndi; Þórólfr var mjök við alþýðu- 
skap, vitr maðr ok forsjáll, vinsæll ok gerð- 
isk kaupmaðr ok fór landa í milli, ok þótti 
enn Þbezti drengr. Ekki var hann mikill 
maðr, en vænn at áliti ok vel á sik kominn. 
Þorsteinn var ekki við alþýðu, mikill vexti; 
hann bygði eldahús ok fekk mikit ástleysi 
af föður ok móður, ok öllum frændum sin- 
um, en Þórólfr fekk því meiri virðing, sem 
hann flutti meira heim. Þorsteinn var þvi 
leiðari föður sínum, sem hann hafði þá iðju 
lengr, ok eigi vildi Porgnýr láta hann sinn 

son kalla. Fór nú svá, til þess (er) þeir váru 
rosknir menn; þá var Þorsteinn svá mikill, 
at hann lá í millum setstokka, sem hann var 
langr til; öskuhaugr var á aðra hönd hon- 
um, en eldr á aðra, ok fellu menn um fætr 
honum. 

2. Þessu næst er þat sagt einn tima, at 
Þórólfr kom heim í land til föður sins með 
mikinn fjárhlut ok margar gersimar, ok 
gerði faðir hans veizlu í mót honum með 
svá marga menn, sem honum þótti sinn sómi 
meiri en áðr. Fór nú Pórólfr heim með föð- 
ur sinum; þat var síð um kveld; gekk hann 
inn einn saman, því (at) honum váru göng 
kunnig, en leið hans lá um eldahúsit, þar 
sem Þorsteinn bróðir hans lá. Í þann tíma 
dags var þorsteinn vanr at leggjask til 
svefns. Þórólfr gengr nú um eldahúsit. Þor- 
steinn lá í milli setstokkanna. Þórólfr gekk 
at, ok ætlaði trédrumb vera, en þar barsk svá 
at, at hann lá fallinn um Þorstein. ok hraut 
á öskuhauginn öðrum megin, en Þorsteinn 
skeldi upp ok hló; þá mælti Þórólfr: „Til 
ills höfum vér þik fram dregit, er þú hlær 
at óförum várum.“ „Djarfr ert þú,“ sagði 
Þorsteinn, „er þú krytr um, þó at þú hafir 
fallit um fót mér, þar sem ek get eigi um, 
þótt þú farir með eigu okkra alla, ok hafir 
sem þú eigir, eða þykkisk einn eiga þat, sem 

vit eigum báðir, ok kaupir þér með því orð- 
lof ok vinsæld.“ Þórólfr segir: „Vittu þat 
fyrir vist, at ek vilda gefa minn eyri þar 
til, ok risir þú upp ór fletinu ok færir á 
brott ór þessu húsi.“ Þorsteinn segir: „Seint 
ætla ek mik fyrirláta húsit, fyrir því at ekki 
fæ ek mér æðri athöfn, en liggja hér í flet- 
inu.“ Þórólfr segir: „Þat vilda ek (at) þú 
gerðir fyrir min orð, ok skal ek þér því meiri 
vera, sem ek á meira kosti, en aðrir frændr 
þínir, ef þú lætr at orðum mínum.“ þor- 
steinn segir: „Engi þökk get ek at föður þin- 
um sé at fleipri þessu, en mér litil; þykki 
mér meiri ván, at hann gjaldi þér fjandskap 
fyrir, því at hann vill mik sinn frænda eigi 
kalla láta fyrir ástleysis sakar við mik.“ 
Þórólfr segir: „Öngu þykki mér þat varða, 
hvárt honum þykkir vel eða illa, fyrir því, at 
mér þykkir ekki undir, hvárt ek em hér 
lengr eða skemr; hinu mun ek heita, sem ek 
skal efna, at við þik mun ek aldri skilja, á 
meðan vit lifum báðir.“ Þorsteinn segir: 
„Ván þykki mér, bróðir, at þú munir þat 
efna, sem þú heitr, fyrir því, at þú ert reyndr 
at drengskap, en þó vil ek fyrir skilja um 
þat mál, ef vit kaupum saman.“ „Hvat er 
þat?“ segir Þórólfr; „ek mun til vinna flest 
þat, er þú beiðir, ef þú gerir nú minn vilja.“ 
Þorsteinn sagði: „Kynlegt mun þér þykkja, 

hvers ek beiði; vil ek einn ráða jafnan, ef 
okkr skilr á.“ Þórólfr segir: „Kynlegs hlut- 
ar beiðisk þú, frændi, ok þykki mér þat 
meiri vandi en virðing, en þó vil ek þat 
gjarna til vinna, at þú mættir sæmdarmaðr 
verða.“ „Svá er þó,“ segir Þorsteinn, „at ek 
hygg mik þat mæla meir í þina þörf en mina, 
ok munu vit nú þessu kaupa, ef þú vill þessu 
játa, en grunr er mér á, at þú mumir þetta 
eigi efna, þá er mér þykkir mestu máli 
skifta.“ Þórólfr segir: „Eigi ætla ek svá at 
vanvirða orð min, því at þat hefi ek aldri 
gert áðr.“ „Hversu sem þat ferr,“ segir Þor- 
steinn, „þá munu vit nú þessu kaupa.“ Hann 
tekr þá upp hnakk sinn ok gengr út með, 
ok brýtr sundr; segir, at eigi skal konum 
gagn at verða. Þórólfr gekk til móður sinn- 
ar, ok bað hana kerlaug gera. Hon spurði, 
hvat þat skyldi. Þórólfr segir: „Þorsteinn 
sonr þinn reis nú upp ór fletinu, ok vill hafa 
kerlaugina.“ „Góðu heilli,“ segir hon. Ok nú 
færir hon Þorstein af klæðum, vararváðar- 
stakki ok hökulbrókum þeim, er hann var 
vanr at vera í; var honum nú þvegit, ok 
kembt hár hans ok skorit; kom Þórólfr þá 
með klæði ok bað hann í fara; klæddisk Þor- 
steinn nú skjótt. Síðan tók Þórólfr af sér 
seilamöttul; þar var í skarlat ok undir grá- 
skinn, ok lagði yfir Þorstein, en er hann stóð 

upp, tók hann honum eigi meir en á brók- 
linda; tók hann þá af sér skikkjuna, ok bað 
hann sjálfan með fara, en bað hann fá 
sér aðra yfirhöfn, þótt hon væri eigi jafngóð. 
Þórólfr fekk honum loðkápu, ok bað hann 
i fara. Hann steypir yfir sik kápunni, ok var 
hon hvárki sið né of stutt. Þá tók Þórólfr 
af sér sverð ok gaf honum; þat var góðr 
gripr ok vel búit. Þorsteinn tók við sverð- 
inu, ok brá þegar; tók blóðrefilinn, ok dró 
saman milli handa sér, svá at upp lá blóð- 
refillinn við hjöltin; þá lét hann hlaupa aftr, 
ok var þá ór allr staðrinn. Seldi hann þá 
Þórólfi aftr sverðit, ok bað hann fá sér ann- 
at vápn sterkara, — „ok skal mér eigi sneis 
þessi.“ Þórólfr tók við sverðinu, ok þótti spilt, 
ok bað hann þá ganga til vápnakistu sinnar 
urn morgininn, ok kjósa þat vápn, er honum 
þætti vænlegast. Eftir þat gengu þeir til 
borðs, ok sat Þórólfr næst föður sinum, en 
Þorsteinn á aðra hönd honum. Þorgnýr sér 
þá bræðr, ok lætr siga brún á nef, ok kvaddi 
Þorstein öngu, en Þórólfr orti orða á hvern 
mann ok var enn kátasti. En um morgininn 
gengu þeir bræðr til vápnakistu Þórólfs; ok 
fann Þorsteinn þar bolöxi, þá er honum þótti 
við sitt skap vera, ok færir hana á breiðöxar 
skaft; ok gekk siðan til lækjar ok hvatti 

hana; þessa öxi bar hann siðan at vápni. 
Sátu þeir nú með föður sinum um vetrinn. 

3. Um várit spurði Þóróifr Þorstein, hvat 
hann vildi ráða sinna, en hann bað Þórólf 
ráða, — „þykkiðmér vel, at þú sjáir fyrir et 
fyrsta sinn, er vit förum báðir saman.“ Bjó 
Þórólfr þá skip sitt, ok réð til háseta. Heldu 
þeir síðan skip! sinu til kaupstaða. Er þat 
eigi sagt, í hverja þeir heldu, en hitt er greint, 
at þeir kómu heim at hausti. Tók Þorgnýr 
við Þórólfi eftir vana virkta vel, en lét sem 
eigi sæi hann Þorstein; ok ekki höfðu þeir 
viðmæli á enum fyrrum misserum, siðan 
hann reis ór fletinu. þar váru þeir þann vetr, 
ok var samt um með þeim feðgum, Þorgny 
ok Þorsteini, svá at aldri mæltusk þeir við. 
Nú lagðisk engi mannvirðing á þorstein, 
meðan svá búit var. þá spurði Þórólfr Þor- 
stein bróður sinn, hvat hann vildi at hafask 
um sumarit, — „því at mér virðisk, sem þér 
þykki litit gaman at kaupferðum.“ „Rétt 
getr þú,“ segir Þorsteinn; „þykkir mér kaup- 
ferðir mönnum meir til prýði ok ágætis, en 
til hreysti.“ þá sagði Þórólfr: „Hvat skulu 
vit þá fyrir okkr leggja?“ þorsteinn segir: 
„Hugsat hefi ek nökkut til bess; ek vilda, at 
þú keyptir okkr langskip tvau, ok heldir þú 
knerri okkrum í kaupstaði, sem þú ert vanr.“ 
„Annat ætla ek fyrr,“ segir Þórólfr, „þvi at 

þat skal ek enda, sem ek hefi heitit, at við 
þik mun ek aldri skilja, meðan vit lifum 
báðir.“ Þorsteinn segir: „Þetta gerir þú illa, 
. því at faðir þinn mun svá virða, ef þú kemr 
eigi aftr, sem ek hafa setit um lif þitt, ok er 
þat mikill skaði, ef þér verðr nökkut, en alls 
engi um mik, en þetta er mikil háskaferð.“ 
Eigi at síðr keypti Þórólfr tvau langskip, ok 
seldi knörrinn. Heldu þeir þeim í hernað, ok 
varð þeim gott til fjár um sumarit; heldu 
heim at hausti, ok höfðu fimm skip. Er ekki 
getit, hvar þeir herjuðu. Fór svá fram þrjú 
sumur; höfðu þeir þá tólf skip ok auð fjár. 

4. Svá er sagt, at et þriðja haust gekk 
Þorgnýr á móti Þorsteini ok heilsaði hon- 
um fyrri. Hann tók vel föður sínum, ok váru 
þeir þar of vetrinn, en hásetar vistuðusk ann- 
arsstaðar. Þorgnýr bauð þeim bræðrum, at 
þeir tæki við búi ok fjár forráðum, en þeir 
sögðu báðir senn með einum munni, ok kváð- 
usk ekki fylgja vilja nema hans ráðum, með- 
an hann væri til, — „enda höfum vit enn: 
ekki reynt okkr,“ segir Þorsteinn, „i einvigj}- 
um ok víkingu, ok munum vit enn freista 
lengr, ok vilda ek, faðir, (at) þú vísaðir okkr 
til víkings nökkurs, þess er nökkurr frami 
væri í at berjask við, ok biða ek annathvárt 
bót eða bana, ok væri min getit at nökkuru.“ 
„Þat er líkast ok,“ segir Þorgnýr, „at þat 

fáir þú, þegar er þú beiðisk, ef þér þykkir 
allmikit undir at deyja skjótt. Nú mun ek 
visa þér til þess manns, at uppi mun vera, 
meðan heimrinn stendr, ef þú sigrar hann.“ 
„Lúk heill munni í sundr,“ segir Þorsteinn, 
„ok visa mér til hans sem skjótast.“ „Svá 
skal vera,“ segir Þorgnýr. „Ljótr enn bleiki 
heitir maðr; hann er austr í Sviaskerjum ok 
hefir fimtán skip ok dreka þann, er járni er 
 Vvarðr fyrir ofan sjó; hann siglir í gegnum 
hvert skip; kallar hann drekann Járnbarða. 
Ljótr er mikill maðr vexti, vænn at áliti; enn 
„segja sumir menn, at hann biti ekki vápn.“ 
„Nú hefir þú vel sagt,“ segir Þorsteinn, „ok 
skal ek annathvárt biða hel, eða hafa feld- 
an Ljót at hausti.“ Bjó Þorsteinn nú skip 
sin ór landi, en keypti knörr einn, svá at 
Þórólfr vissi eigi. At sumri bjoggusk þeir til 
ferðar, ok er þeir kómu til skipa, segir Þor- 
steinn Þórólfi fyrirætlan sína, — „knörr 
þenna hefi ek keypt; ætla ek, at þú skulir 
halda í kaupferðir í sumar, en ek mun fara 
í hernað.“ Þórólfr segir: „Hví viltu, bróðir, 
at vit skiljum, þar sem ek hefi þvi heitit þér, 
at vit skyldim aldri skilja?“ Þorsteinn svar- 
ar: „Nú er þar komit, frændi, at ek vil ráða, 
eftir því, sem ek hefi fyrir skilit, fyrir þvi, 
at mörgum mur þykkja mikill skaði um þik, 
ef þér verðr nökkut til meins, en alls engi 

um mik, þó at ek koma eigi aftr.“ Þórólfr 
sagði: „Ekki þarftu at mælask undan þessu; 
mér þykkir verra lif en hei, ef ek skil við 
þik.“ Þorsteinn segir: „Fór sem mik varði, at 
ekki myndir þú efna þat, sem þú hézt, en 
þó mun ek eigi láta letjask ferðarinnar, ok 
segir mér svá hugr um, at vit munim eigi 
báðir aftr koma, ok eigi örvænt, at hvárrgi 
komi.“ Þórólfr segir: „Engi má komask fyr- 
ir sitt skapadægr; þykki mér meiri sæmd 
at deyja með þér, en lifa við skömm ok 
hneisu eftir.“ „Þú munt nú ráða,“ segir Þor- 
steinn. Ok heldu þeir nú skipunum til Gaut- 
elfar, ok gáfu nú öngvan gaum at víkingum. 
Þeir sigidu at skerjunum, ok sá þar kastala 
einn. Þorsteinn bað þá þar at leggja. Þetta 
var síð um kveld, er þeir lögðu undir sker- 
in, þar sem kastalinn var uppi á. Þorsteinn 
bað þá hljóða vera, ok tjalda yfir sér. Hann 
bað ok menn sina nökkura fara um þvert 
skerit, ok vita, ef þeir sæi tiðendi nökkur. 
En er þeir kómu upp á skerit, sá þeir, hvar 
drekahöfuð kom upp, ok var sem á gull sæi. 
Þar töldu þeir tólf skip hjá drekanum, ok 
var tjaldat yfir svörtu; ljós var undir tjöld- 
um; þar sátu menn við drykkju. Siðan fóru 
þeir aftr, ok létu ekki verða vart við sik. 
Sögðu þeir Þorsteini, hvat þeir höfðu sét. 
Hann kvað hafask skyldu í starfi — „í nótt 

skulu vér færa varnað várn af skipum ok 
grafa niðr, en flytja út grjót í staðinn, því 
at ek ann þeim einskis eyris at njóta, ok skulu 
vér þegar leggja at þeim, er vigljóst er.“ 
5. At morgni, þegar (er) vigljóst var, lét 
Þorsteinn greiða atróðr; kvaðsk vilja tala 
við vikinga, ok er þeir kómu, sá þeir, at maðr 
stóð við siglu á drekanum, ok gekk út á borð- 
it; sá var í rauðum skarlatskyrtli, ok heklu 
blá yfir sér, hlaðbúna húfu á höfði. Sá kall- 
aði ok spurði, hverr þar gerði svá gildan at- 
róðr. Þorsteinn segir til sin — „eða hverr spyrr 
at?“ „Sá heitir Ljótr,“ segir hann. „þat er 
vel,“ segir Þorsteinn, „at vit höfum hér fund- 
izk, því at at þér hefi ek lengi leitat.“ Ljótr 
mælti: „Hvat hefir þú mér þá hugat? Hefi 
ek þik eigi sét fyrr, en heyrt hefi ek þin get- 
it.“ Þorsteinn segir: „Skjót eru erendi við 
þik; ek vil leggja við þik félag.“ „Hversu er 
félagsgerð sú?“ segir Ljótr. „Skjótr kostr er 
af minni hendi,“ segir Þorsteinn; „þú skalt 
ganga á land upp, ok hafa vápn þin ok klæði, 
en menn þínir í skyrtu ok linbrókum.“ Ljótr 
mælti: „Ójöfn félagsgerð lizk mér þetta, eða 
hverr er annarr kostr?“ „Sá er annarr,“ seg- 
ir Þorsteinn, „at vit skulum berjask.“ Hverr 
er liðs kostr?“ segir Ljótr. „Sá er ek hefi, 
segir Þorsteinn, „þessi tíu skip.“ þá brosti 
Ljótr ok mælti: „Ójafnt þykki mér þetta, ok 


SVARFDÆLA SAGA 11 


vil ek miklu heldr eiga bardaga við þik, en 
láta fé mitt svá skammsamlega.“ „pá leggi 
fram skip öll,“ segir Þorsteinn, „móti min- 
um skipum.“ Ljótr segir: „Eigi uni ek við 
þann kost, at láta fleiri skip til, en þú, þvi 
at þat hefi ek aldri fyrr gert, heldr hefi ek 
jafnan haft færi skip, ok haft þó sigr.“ Þor- 
steinn segir: „Eigi þarftu at spara mik til 
þess.“ Ljótr segir: „Eigi mun ek þó fleiri fram 
leggja en jafnmörg, en ef þú vill berjask við 
liðsmun, þá mun ek láta til annat, þá er ann- 
at er hroðit, meðan til er.“ „Svá skal vera,“ 
segir þorsteinn. Brugðu þeir nú af sér tjöld- 
um ok leggja saman skipum sinum, tíu hvár- 
ir. Tóku þeir til bardaga. Gekk fyrst grjót- 
hríð mikil af skipum Þorsteins, en hverr 
steinn, sem þorsteinn sendi, gekk annat- 
hvárt í gegnum skipin, eða hafði mann fyr- 
ir. Börðusk þeir nú þann dag allan, en frá 
lyktum er þat at segja, at þá váru hroðin öll 
skip Ljóts, en fimm váru hroðin af Þorsteini, 
ok margir mjök sárir, en sumir drepnir. 
Váru þá sett grið í millum þeira til morgins. 
Ljótr bað Þorstein brott færa öll þau skip, 
sem hann hafði unnit af honum um daginn 
— „ok ertu svá frækn maðr, at engi hefir 
mér svá á bug ekit sem þú, ok engi mun þér 
þetta til ámælis leggja.“ Þorsteinn segir: 
„Eftir munu þó gripir góðir á drekanum, 

ok ætla ek mér annathvárt, at eignask allt 
eða liggja hér eftir.“ Ljótr mælti: „Dulinn 
ertu at þér, at þú hyggr at vinna drekann 
með fimm skipum, þar sem mér þætti mitt 
vænna, þó at þú legðir at með tíu skipum, 
ok fýsi ek þik frá at leggja.“ Þorsteinn seg- 
ir: „Sé ek nú, at þú þorir eigi að berjask við 
mik, ok far þú leið þina, ok ber niðingsorð, 
hvar sem þú ferr.“ Ljótr segir: „Verra kýss 
þú, en þú átt kosti, enda skaltu þat hafa, at 
þú liggir hér eftir, áðr annat kveld komi, ef 
ek má ráða.“ — Fór Þorsteinn nú til lands 
með skip sin, tjalda yfir sér ok bundu sár 
sín, ok gengu siðan til borðs. þá mælti Þor- 
steinn: „Eigi megu vér í kyrðum sitja í nótt, 
ef vér skulum geta unnit drekann á morg- 
in. Skulum vér leggja at ey þessarri, sem 
hér er nær oss. Hon er skógi vaxin; vér skul- 
um höggva stór tré, ok fella á annat borð 
drekanum, ck get ek, at hann hallisk við, ok 
mætti þá verða, at vér kæmimsk upp á drek- 
ann.“ Ok nú gera þeir svá, höggva viðuna 
um nóttina, ok át morgni, er ljóst var, leggja 
þeir at drekanum, ok veita harða atsókn; ok 
er þeir höfðu felt viðuna á drekann, hallað- 
isk hann eftir, en þeir á drekanum skutu á 
skjaldborg. Nú fór sem Þorsteinn gat til, at 
þeir gengu á þat borð, sem sóknarinnar var 
at ván, ok viðirnir fellu á; laut þá skipit eft- 

ir; var nú eigi of hátt at vega upp á drek- 
ann. Þat er sagt, at Þorsteinn komsk fyrst 
upp á drekann ok Þórólfr bróðir hans. Tóksk 
nú harðr bardagi af hvárumtveggjum. Kast- 
aði þá Þorsteinn öxi sinni, ok þótti hon ot 
seinfeng at vega með, en iiðsmunr mikill; 
greip hann þá ásstubba einn ok barðisk með. 
Þórólfr bróðir hans gekk fram á aðra hönd 
honum ok hlifði þeim báðum, þvi at Þor- 
steinn sá fyrir öngu öðru, en drepa hvat 
(er) fyrir varð. Þeir börðusk allt til kvelds. 
Var Þorsteinn þá kominn aftr at lyftingu. 
Ljótr sér nú, hvar komit var, ok fleygir frá 
sér sverðinu til þeira bræðra, en ætlar at 
steypa sér útbyrðis, því at hann sá þá eigi 
undanbragð annat, en Þorsteinn lýstr hann 
niðr við skipsborðit með ásstubbanum svá 
hart, at höfuð ok herðar fellu útbyrðis, en 
fótahlutrinn inn í skipit. Var þá svá myrkt 
af nótt, at hvárki mátti ryðja skipit blóði né 
búkum. Þá svipaðisk Þorsteinn um, ok sá 
ekki fleiri uppi standa af liði sínu, en tólf 
menn. Eftir þat reru þeir til lands, ok ætl- 
uðu þeir til herbúða sinna, en er þeir váru 
skamt frá ströndu komnir, þá tók Þórólfr 
til orða: „Nú mun ek gera lykkju á leiðinni; 
nenni ek ekki at ganga lengra.“ „Ertu sárr 
bróðir?“ sagði Þorsteinn. „Ekki dyl ek þess,“ 
segir Þórólfr, „því at þá er Ljótr kastaði 

sverðinu, stefndi hann á þik meir, ok brá 
ek við skildinum, ok var ek þá berr fyrir, 
ok bar sverðit at kviðnum fyrir neðan bring- 
spölu, ok hljóp á hol, svá at út fellu iðrin; 
sveipaða ek þá at mér klæðunum, ok svá 
hefi ek gengit síðan; mun nú ok lokit minni 
göngu.“ Þorsteinn mælti: „þá hefir farit 
sem ek gat, at annarrhvárr okkarr myndi eigi 
aftr koma, ok vilda ek hafa gefit til mikit, 
at vit hefðim för þessa aldri farit.“ Þórólfr 
segir: „Ekki má nú sakask um þat, fyrir því 
at engi kemsk fyrir sitt skapadægr, ok þykki 
mér betra at deyja með góðan orðstir, en 
lifa við þá skömm, at hafa ekki þorat at 
fylgja þér, en þó vil ek biðja þik boænar, ef 
þú vildir veita, ok kennir þat metnaðar.“ 
„Hvat er þat frændi?“ segir Þorsteinn. Þór- 
ólfr mælti: „Þat mun ek segja þér. Mér 
þykkir nafn mitt eigi til lengi hafa uppi ver- 
it, ok mun þat falla niðr, svá sem sina, ok 
mun min at öngu getit, þá er þú ert liðinn, en 
ek sé, at þú munt auka ætt vára ok lifa lang- 
an aldr, ok muntu verða enn mesti heilla- 
maðr. Vilda ek, ef þér yrði sonar auðit, at 
þú létir Þórólf heita, en allar þær heillir, sem 
ek hefi haft, vil ek honum gefa; þá vænti 
ek, at mitt nafn muni uppi, meðan heimrinn 
er bygðr.“ Þorsteinn segir: „Þetta vil ek veita 
þér gjarna, því at ek vænti, at þat sé vár 

sæmd, ok góð heill mun fylgja nafni þínu, 
meðan í ætt várri er.“ Þórólfr mælti: „Nú 
þykkisk ek hafa beðit þess, er mér þykkir 
á liggja.“ 

6. Eftir svá talat andaðisk Þórólfr. Binda 
þeir nú sár sín ok sofa af um nóttina. En 
um morgininn fóru þeir til drekans, ok 
ruddu hann búkum ok blóði, en fluttu Þór- 
ólf heim í kastalann. Váru þar viku ok 
græddu sár sin. Þeir gerðu kistu at líki Þór- 
ólfs; kvað þorsteinn hann þar eigi jarða 
skyldu. þá er þeir þóttusk færir, tóku þeir 
- eina róðrarskútu; tók hann af fé þat, er hon- 
um þótti bezt. Heldu siðan til Svíþjóðar ok 
höfðu lík Þórólfs með sér, en allr þorri fjár- 
ins var eftir í kastalanum. þeir kómu þar 
við land í Svíþjóð, er jarl einn réð fyrir, sá 
er Herröðr hét; hann var skamt á land upp. 
Þorsteinn gekk á land upp ok til hallar jarls 
með ellifu menn, ok kom þar at dagverðar 
drykkju. Dyraverðir sögðu bat öngvan vana, 
at ókunnir menn gengi þar inn með vápn- 
um í drykkjustofu jarls. Þorsteinn kvaðsk 
ekki um þat hirða, — „ok högg ek þar hvern 
sem kominn er, ef þér farið ekki frá.“ þeir 
fóru skjótt frá durunum, því at þeim sýnd- 
isk maðrinn ógurlegr, ok þorðu eigi fyrir at 
standa. Gekk Þorsteinn inn með alvæpni fyr- 
ir jarlinn ok þeir ellifu saman. Þorsteinn 

kvaddi jarl. Hann tók vel kveðju hans ok 
frétti, hverr hann væri. Hann kvaðsk þor- 
steinn heita, ok vera Porgnýs son, norðan 
ór Naumudölum. Jarl segir: „Heyrt hefi ek 
þin getit, at þú sér ágætr maðr, ok mun 
tiðendum gegna um þinar ferðir ok gakk til 
sætis ok drykkju, ok drekkum báðir sam- 
an í dag, ok seg mér tiðendi, ok sit gegnt mér 
i öndvegi.“ Þorsteinn gerir nú svá, ok drekka 
nú um hrið. Jari spurði, hvar Þorsteinn hefði 
herjat um sumarit. Hann segir: „Ek hefi 
ekki viða herjat í sumar, en við Ljót enn 
bleika hefi ek nú barizk fyrir skemstu, ok 
látit fyrir honum alla menn mina, nema 
þessa ellifu, ok þar með Þórólf bróður minn, 
er ek mun aldri bætr biða.“ „Sliks var ván,“ 
segir Jarl, „ok er þat gæfa mikil, er þú 
komsk undan heill, því at öngvan veit ek 
þann verit hafa annan en þik.“ Þorsteinn 
segir: „Ek bið, at þér ljáið mér höll yðra ok 
minum mönnum. Vil ek drekka erfi eftir 
bróður minn, ok heygja hann hér með yðru 
lofi. Skal ek kosta fé til, svá at yðr skaði 
ekki.“ Jarl kvaðsk þat gjarna veita, — „fyrir 
þvi, at ck hygg mina höll eigi betr skipaða, 
en þó at þú skipir eða þinir menn.“ 

7. Nú tekr Þorsteinn til haugsgerðar ok 
hans menn. Gekk þat vel. Var Þórólfr í haug 
lagðr ok nökkut fé honum til sææmdar. Síð- 

an bjó Þorsteinn veizlu ok bauð til jarli ok 
mörgum öðrum dýrum mönnum. Sátu menn 
at henni þrjár nætr, sem siðr var til. Leysti 
Þorsteinn menn á brott með góðum gjöf- 
um, ok aflaði sér svá vinsælda. Jarl spurði 
nú Þorstein, hvat hann ætlaði ráða sinna, — 
„því at nú er mjök sumar liðit, en þú átt 
farveg langan.“ Þorsteinn segir svá vera, — 
„ok veit ek eigi, hvers ek á kost.“ — Jarl 
segir: „Til reiðu er hér vetrvist, ef þér vilið, 
ok kann ek yðr þó þökk fyrir.“ Þorsteinn 
segir: „þetta er vel boðit, herra, ok skal 
gjarna þiggja.“ — Er Þorsteinn þar of vetr- 
inn, ok menn hans, í góðu yfirlæti. Virðir 
jarl hann fram yfir hvern mann, ok svá 
gerðu aðrir eftir. 

Nú leið at jólum, ok gerðisk skipan á lund 
þeira; þar hafði verit glaumr ok gleði mikil, 
en nú tóksk þat af, ok gerðisk hljóðlátt í höll- 
inni, ok var þat af þvi, at jarl gerði svá fyr- 
ir. þat var einn dag, at Þorsteinn spurði 
hirðmann einn um ógleði manna, hvat til 
koemi. Hirðmaðrinn sagði: „Várkunn mun 
þér þykkja á vera, þá er þú veizt, en þó þykki 
mér þú heraðsdaufr maðr, er þú veizt eigi, 
hvat við berr.“ „Ekki hefi ek at þvi hugat,“ 
segir Þorsteinn, „en stórtiðendum þætti mér 
eiga at gegna, er tignir menn láta sér svá 
mikils fá.“ Hirðmaðr segir: „Gesta eigu vér 

ván at jólum, þeira sem oss er mikil óþurft 
í.“ „Hverir eru þeir?“ segir Þorsteinn. Hirð- 
maðr segir: „Maðr heitir Moldi; hann er vik- 
ingr eða berserkr; þeir eru tólf saman, ok 
hafa komit hér tvisvar áðr. Molda bita eigi 
járn; þeir vaða eld ok bita í skjaldarrendr.“ 
Þorsteinn mælti: „Hverja kosti gera þeir 
jarli?“ Hirðmaðr sagði: „Moldi vill mæla til 
mægða við jarl, en til samfara. við dóttur 
hans Ingibjörgu; ella býðr hann honum á 
hólm þrem nóttum eftir jól, en nú skal ráð- 
ask, hvat jarl vill; myndi hann skjótt kjósa, 
ef hann væri ungr maðr, en nú er hann ór 
bardögum fyrir aldrs sakar.“ Þorsteinn 
mælti: „Engi várkunn þykki mér, at hon- 
um fái þetta svá mikils.“ Þessu var svá snú- 
it, at Þorsteinn hefði boðizk til at ganga á 
hólm fyrir jarl. Litlu síðar fundusk þeir 
jarl ok Þorsteinn, ok spyrr jarl, hvárt þat. 
gegni nökkuru, at hann hefði boðizk til at 
leysa hann undan, ok ganga á hólm við 
Molda. Þorsteinn sagði: „Við þvi geng ek 
eigi, en þat sagða ek, at mér þætti líklegt, 
at maðr myndi til verða, at leysa þik und- 
an hólmgöngu, ef þú leggr nökkur gæði við 
hann.“ „Þat hefi ek talat,“ segir jarl, „at 
þeim manni mynda ek gifta dóttur mina, er 
þenna mann gæti af ráðit.“ Þorsteinn sagði: 
„Ekki spurða ek þessa af því, at ek ætla mér 

svá sem fleiri vitu.“ Hættu þeir nú þessu tali, 
ok liðr at jólum. Gladdisk jarl nú heldr við 
orð Þorsteins. Lét jarl búask við veizlu fjöl- 
mennri, ok bauð þangat frændum sinum ok 
vinum, ok öllum enum beztum mönnum í 
hans ríki. Atfangadag jóla drífa flokkarnir 
at bænum. Jarl lét autt tólf manna rúm ut- 
ar frá öndvegi. Var nú mikil gleði í höll- 
inni. En þá er eldarnir váru sem bjartastir, 
var jarli sagt, at Moldi reið at höllinni ok 
menn hans. En er þeir kómu, stigu þeir af 
baki; gengu siðan inn í höllina tólf saman, 
ok óðu þegar eldana, ok bitu í skjaldarrendr. 
Moldi gekk fyrir jarl ok kvaddi hann vel. 
Jarl tók kveðju hans, ok bað hann ganga til 
sætis. Hann kvaðsk ekki mundu þiggja veizlu 
af honum, — „ok er mér samt í hug við 
þik sem fyrr.“ Jarl mælti: „Ek mun nú ok 
segja þér, at ek vil (at) þú drekkir með oss 
um jólin, en ek leita við menn mina, hvárt 
nökkurr vill mik undan leysa þessu vand- 
kvæði.“ Moldi segir: „Ek vil, at þú leyfir 
mér at ganga um höllina, ok spyrja, hvárt 
nökkurr telsk mér jafnsnjallr, ok er þat mik- 
il gleði at skemta sér með þvi, en eigi mun 
ek þat til þín tala, jarl, því at eigi vil ek þat 
til þin mæla, at þér þykki metnaðar skarð 
i vera.“ Jarl kvaðsk eigi mundu banna hon- 
gr 

um þat, at mæla slíkt er hann vildi ok hon- 
um þætti gaman at. Síðan gengr hann utar 
frá öndvegi fyrir hvern mann, ok spurði, 
hvárt nökkurr teldisk honum jafnsnjallr, þar 
til er hann kom fyrir öndvegismann. Sá lét 
dragask fætr af stokki, ok hafði breiddan 
feld yfir höfuð sér. Moldi spyrr, hverr sá 
hrottinn væri, er þar sæti eigi upp, sem aðr- 
ir menn, í öndvegi. Þorsteinn kvað þat engu 
skifta. Moldi segir: „Þú ert drjúglátr, eða 
telsk þú jafnsnjallr mér.“ „Eigi nenni ek 
þvi,“ segir Þorsteinn, „at teljask jafnsnjallr 
þér, því at ek kalla þik þess kvikindis læti 
hafa, sem gengr á fjórum fótum, ok vér 
köllum meri.“ Moldi segir: „þá skora ek þik 
á hólm þrem nóttum eftir jól.“ Þorsteinn 
segir: „At heldr eftir jól, at mér þykkir þvi 
betr, sem vit berjumsk fyrr, ok þó at þú 
vilir þegar í stað.“ Moldi segir: „Ekki vil 
ek spilla goðahelginni, ok er mér eigi ótt um 
þetta.“ Síðan gekk hann á brott ok þeir allir 
ór höllinni, ok stigu á hesta sína, ok varð 
fátt um kveðjur. 

8. Nú sem Moldi var á brott, þakka allir 
Þorsteini, er hann tóksk þessa hólmgöngu á 
hendr, ok urðu menn fegnir; drukku nú 
glaðir ok kátir um jólin. Eftir jól fjölmenti 
jarl mjök til hólmstefnunnar, ok kómu þeir 
Þorsteinn fyrri til hólmsins ok settusk niðr 

á völlinn. þá spyrr jarl Þorstein, hvar sverð 
þat væri, er hann ætlaði at berjask með. 
Þorsteinn brá sverði undan skikkju sinni ok 
sýndi jarli ok mælti: „Hér er sverð þat, er 
ek mun hafa.“ Jarl brá sverðinu, leit á ok 
mælti: „Hversu komsk þú at sverði Ljóts ens 
bleika?“ Þorsteinn sagði: „Hann gaf mér þat 
á deyjanda degi með öðru góðsi sinu.“ Jarl 
mælti: „Segir þú mér hann dauðan?“ „Dó 
hann um sinn,“ sagði Þorsteinn. Jarl mælti: 
„Þessa varði mik eigi, ok seg mér, hversu 
fóru með ykkr skiftin.“ Þorsteinn segir sem 
farit hafði. „Mikill frægðarmaðr ertú, Þor- 
steinn,“ segir jarl, „en sverð þetta dugir þér 
eigi við Molda; mun ek sýna þér, hvat þat 
dugir.“ Tók hann í blóðrefilinn, ok dró svá, 
at oddrinn lá í hjöltunum; lét síðan hlaupa 
aftr; var þá ór staðrinn. Jarl mælti þá: „Hér 
er sverð, Þorsteinn, er ek vil gefa þér; þetta 
skaltu bera í móti Molda, ok taka eigi fyrr 
upp, en þú ert búinn at höggva, en haf hitt 
til sýnis, er þú berr áðr.“ Þorsteinn tók við 
sverðinu ok brá, ok sýndisk ryðfrakki einn 
vera. Jarl bað hann fá sér; hann gerði svá; 
laust jarl niðr hjöltunum á stein, ok fell af 
ryð allt; var þá bjart sverðit sem silfr. „Þetta 
sverð mun bita Molda,“ segir jarl, „en hann 
deyfir hvert vápn, er hann sér. því skaltú 
gæta, at eigi verði hann varr við fyrr, en þú 

höggr til hans.“ Þorsteinn tók við sverðinu. 

9. Moldi riðr nú at með flokk sinn ok 
mælti, er hann sá, at Þorsteinn var fyrr kom- 
inn: „Eigi hefir svá tekizk fyrr, at ek hafa 
orðit seinni á þetta leikmót en aðrir, heldr 
hefir hitt verit, at ek hefi orðit nökkurum 
mun skjótari.“ „því seinna skaltú á brott 
komask, sem þú komt siðar,“ sagði þor- 
steinn, ok sprettr upp við þat. Jarl bauðsk 
at halda skildi fyrir honum, en Þorsteinn 
kvað, at engi maðr skyldi sik í hættu hafa 
fyrir hann, — „ok mun ek sjálfr bera skjöld 
minn.“ Gengu þeir þar til, er þeir skyldu 
berjask, ok kvaðsk Moldi mundu segja upp 
hólmgöngulög, — „þvi at ek hefi á þik skor- 
at. Sinum feldi skal hvárr okkarr kasta und- 
ir fætr sér; skal hvárr standa á sinum feldi, 
ok hopa eigi um þveran fingr, en sá sem 
hopar beri niðings nafn; sá sem fram gengr 
skal heita vaskr maðr, hvar sem hann ferr. 
Þrem mörkum silfrs skal sik af hólmi leysa, 
sá er sárr verðr eða óvigr.“ Þorsteinn mælti: 
„Þó at þar liggi við sex merkr heldr en þrjár, 
þá þykki mér þvi betr, sem ek tek meira.“ 
„Ekki er þér þvi heitit,“ segir Moldi, „fyrir 
því, at ek hefi þat oftar átt at taka en gjalda.“ 
„Eigi mun nú þó svá,“ segir Þorsteinn. Nú 
kasta þeir feldum undir fætr sér, ok ganga 
þar á. „Þat er vandi várr,“ segir Moldi, „at 

þrjá skjöldu skal taka hvárr ok hlífa sér 
með, ef höggnir verða, eða hversu er sverð 
þat, er þú ætlar at vega með?“ Þorsteinn 
seldi honum sverðit, en hann tók við ok brá 
þvi. Hann mælti: „Hversu komsk þú at 
sverði Ljóts ens bleika bróður mins?“ Þor- 
steinn svarar: „Ljótr sendi þér kveðju sína 
á deyjanda degi ok þat með, at honum þótti 
þú líkastr til at hefna sin.“ Moldi mælti: 
„Segir þú mér líflát Ljóts bróður mins ok þat. 
at þú hafir orðit hans skaðamaðr?“ „Ekki má 
þess dylja,“ segir Þorsteinn, „ok muntú nú 
vilja hefna hans ok fresta ekki lengr.“ Moldi 
segir: „Mér þykkir mikill skaði at drepa svá 
vaskan mann.“ Þorsteinn mælti: „Þat er þó 
satt at segja, at eigi má geta til; þat var sagt, 
at þú kynnir eigi at hræðask, hver ógn sem 
þér væri boðin; nú skil ek, at þú vill bera 
bleyðiorð fyrir mér, hvar sem þú ferr.“ 
„Eigi skaltú þat segja,“ segir Moldi, „ok 
högg nú þegar, því at mér er ant at drepa 
þik, síðan er þú vill eigi annat en deyja.“ 
Þorsteinn hjó til hans með sverði ok klauf 
skjöld hans allan niðr í mundriða. Moldi hjó 
i mót til Þorsteins ok klauf skjöld hans; (ok 
gekk svá lengi dags, at eigi sá fyrir, hvers 
hlutr lægri yrði, en þó um siðir varð sá endir 
á þeira einvigi, at Moldi fell með engum 
góðum orðstir, en Þorsteinn gekk til hallar 

ok þakkar jarl honum þenna sigr með mörg- 
um fögrum orðum, ok virði hann nú mik 
framar en áðr, ok var Þorsteinn þar um hríð 
i miklu eftirlæti hjá jarli |. 

10. Einn tíma var þat, at þeir váru á tali 
tveir, jarl ok Þorsteinn, ok spurði jarl, hver 
laun hann vildi hafa fyrir þat mikla þrek- 
virki, er hann hafði unnit, — „ok er oss orð- 
in mikil sæmd at þér með öllu.“ Þorsteinn 
segir: „Þat viljum vér af yðr þiggja, sem þér 
vilið fram láta, en varla er ván, at vér fám 
þat, sem hugrinn til stendr fyrir mannvirð- 
ingar sakar.“ Jarl mælti: „Raunmjök er und- 
ir þér, hvers þú beiðisk, því at þat skal til 
reiðu af mér, sem þú beiðir.“ Þorsteinn seg- 
ir: „Auðkveðin eru þá launin, ef ek skal ráða; 
þat er Ingibjörg dóttir yður, með þvilikri 
heimanfylgju, sem henni sómir ok yðr úti 
at láta.“ Jarl segir: „Fyrir löngu vissa ek þat, 
ok hefir lengr frestazk, en ek hugða. Skal 
ek allt efna við þik, sem ek hefi heitit, en 
þó vil ek nökkut mæla minu máli þar um 
sem þínu. Mun ek auka þina sæmd í því, at 
þú ráðir ríki þessu eftir minn dag ok komir 
aldri til Noregs.“ Þorsteinn segir: „því vil 
ek heita, at vera hjá þér þrjá vetr, en eftir þat 
vil ek kjósa, hvárt ek vil hafa jarldóm, því 
at þá mun ek sjá, hvárt ek muna þykkjask 
mega halda rikit eða eigi.“ „Vitrlega er kör- 

it,“ segir jarl, „ok mun ek því samþykkjask, 
ef Ingibjörg vill sem ek.“ Þorsteinn kvaðsk 
eigi mundu bekkjask til þess, ef henni vært 
eigi ljúft. Þeir gengu nú til tals við hana, ok 
segja henni sína ætlan, ok spurðu, hversu 
henni væri um gefit, en hon bað föður sinn 
ráða, kvað sér þat vel mundu gegna. Var 
þetta nú at ráði gert, ok var búin til sæmi- 
leg veizla, ok mörgum mönnum til boðit. 
Sátu menn at henni, til þess at lokit var. 
Leiddi Þorsteinn menn á brott með góðum 
gjöfum, ok varð hann af því viðfrægr ok 
vinsæll. Nú sitr Þorsteinn þar of vetrinn, ok 
gátu þau sér barn þegar er þat mátti verða, 
ok sem at þeiri stundu kom, sem hon skyldi 
léttari verða, ól hon sveinbarn; hann var 
vatni ausinn ok kallaðr Þórólfr. Þar óx hann 
upp, ok var allbráðgerr ok likr enum fyrra 
Þórólfi. 

En er Þorsteinn hafði þar verit þrjá vetr, 
segir hann jarli: „Nú hefi ek hér verit alla 
þá stund, sem ek hefi heitit, ok mér er hugr 
á.“ Jarl segir: „Ekki megum vér halda á 
þér, ef þú vill á brott fara, ok far þú í friði, 
hvert er þú vill.“ Lét jarl þá búa skip með 
þeim farmi, er Þorsteinn hafa vildi til Nor- 
egs, ok leiddi dóttur sína út með sæmdum 
miklum. Þorsteinn mælti: „Þess beiði ek yðr 
herra, ef svá kann við at bera, at yðar missi 

við, at minir erfingjar, af dóttur yðvarri til 
komnir, taki land ok lausa aura eftir yðr, 
ef ek sendi þá til.“ Jarl segir, at svá skuli 
vera sem hann vildi at væri. (Eftir þat bjósk 
Þorsteinn til brottferðar, ok fylgdi jarl hon- 
um til strandar. Hann mælti þá við Þorstein: 
„svá kveð ek at orði, at þú hafir hér mestr 
maðr komit á Gautland, síðan ek til vissa. 
Get ek, at vit munim eigi oftar sjásk, ok er 
þat mikill harmr at missa þín af ættjörðu 
várri,en allsstaðar muntú mesti maðr þykkja, 
hvar sem þú ferr, ok uppi mun nafn þitt 
meðan heimr er bygðr; ok far þú heill ok 
vel.“ Eftir þat skildu þeir, ok helt Þorsteinn 
skipi sinu norðr til Noregs, ok kom at hausti 
i Naumudal. Ok sem Þorgnýr vissi komu 
sonar sins, fór hann á móti honum, ok varð 
þar enn mesti fagnaðarfundr. Bauð Þorgnyr 
syni sinum heim með konu hans ok alla 
fylgdarmenn. Var þar ger en bezta veizla, ok 
at henni var mest til skemtunar haft, at Þor- 
steinn sagði frá ferðum sínum ok hreysti- 
verkum; mátti þar heyra mörg afreksverk 
hans. Þorgnyýr frétti mjök at um Þórólf son 
sinn, hversu hann hefði varizk mót Ljóti, 
en Þorsteinn sagði allt sem farit hafði: „Þótti 
mér, sem ek mynda verða yfirbugaðr af 
Ljóti,“ segir hann, „þá (er) hann hafði felda 
alla menn mína utan tólf, en ek var sárr ok 

hlifarlauss fyrir honum.“ Þorgnýr mælti: 
„Mjök var þá sem ek gat til, at þú mundir 
fá þik fullreyndan fyrir Ljóti bleika, ok hefir 
mjök at sorfit fyrir ykkr báðum; mun ek 
nú auka við nafn þitt sem siðr er til við 
stórmenni, ok mun ek kalla þik Þorstein 
svörfuð, ok gefa þér at nainfesti boææ þenna 
ok bú, ok þar með umráð þau, er ek hefi 
haft yfir Naumudölum; em ek nú mjök at 
elli kominn ok eigi færr til umsýslu, en þú 
virðisk mér vel til þess fallinn fyrir hver- 
vetna sakir.“ Þorsteinn þakkaði föður sinum 
með mörgum fögrum orðum, ok var með 
honum um vetrinn. En at vári komanda tók 
hann við búi ok umsýslu, ok gerðisk brátt 
vinsæll ok góðr forstjóri. Hann átti annan 
son við konu sinni, en Þórólf, ok var sá 
nefndr Karl; ok sem hann eltisk, gaf faðir 
hans honum auknafn, ok kallaði hann Karl 
enn rauða. Dóttur áttu þau, er Goðrún hét 
eða Þórarna. Öll váru börn þeira efnileg. 
11. Tveim vetrum síðar en Þorsteinn tók 
við búi, tók Þorgnýr sótt ok andask. þor- 
steinn lét efla haug ok lagði þar í fóður sinn 
ok mikit fé handa honum. Siðan drakk hann 
erfi eftir föður sinn ok bauð til mörgu stór- 
menni. Ok at henni liðinni leysti hann alla 
menn út með gjöfum, þvi at hann var enn 
mesti rausnarmaðr; átti hann ok gnótt fjár, 

síðan er hann feldi Ljót enn bleika ok eignað- 
isk allt hans góðs. Þar eftir bjó Þorsteinn 
nökkur ár at föðurleifð sinni, ok óx æ meir 
ok meir virðing hans. En er hann hafði lengt 
búit, þá tók Ingibjörg, kona Þorsteins, þunga 
sótt, ok lá eigi lengi áðr hon andaðisk. Þótti 
Þorsteini þat enn mesti skaði, sem ván var at. 
Lét hann leggja hana í haug hjá föður sin- 
um. Harmaði Þorsteinn hana mjök ok bar 
þar eigi yndi síðan, ok fýstisk brott þaðan 
fyrir þessa skuld. Höfðu þá margir tignir 
menn í Noregi flúit óðul sin undan ofríki 
Haralds konungs hárfagra, ok fóru sumir 
vestr um haf til Hetlands ok Orkneyja, ok 
bygðu þar, en margir fóru til Íslands ok tók 
þat nú at verða mjök albygt. Ok fyrir þvi 
(at) Þorsteinn þóttisk eigi verða varhluta 
skulda lúkningar ok hlýðni af Haraldi kon- 
ungi, þess ok annars, at hann undi eigi eftir 
dauða konu sinnar, þá bjó hann skip til Ís- 
landsterðar. Börn hans váru þá fullþroskuð. 
Réðsk Karl enn rauði til ferðar með föður sín- 
um, en menn segja hann sendi Þórólf son sinn 
til Gautlands, ok at hann hafi tekit þar ríki 
eftir dauða Herröðs móðurföður sins ok aukit 
þar kyn sitt. Ljótr enn bleiki hafði áttan son 
þann, er Hafþórr (snækollr) hét; hann var 
vikingr. Ok er Þorsteinn svörfuðr var búinn 
til Íslandsferðar ok var at ráðstafa eignum 

sínum, kom hann til bæjar Þorsteins, ok 
hertók þaðan Þórörnu dóttur hans, ok rændi 
fé miklu. En er Þorsteinn kom heim, þá vissi 
hann eigi, hvert Snækollr hefði haldit, ok 
varð eigi af neinni eftirför. Helt Snækolir 
síðan við Þórörnu ok átti við henni tvau 
börn; verðr frá þeim sagt síðar í sögunni. 
Þorsteinn lét í haf eftir þetta, byrjaði hon- 
um seint ok bar norðr fyrir Ísland, ok tóku 
land vestanvert við Eyjafjörð ok réðu skipi 
sinu til hlunns. 

12. Helgi enn magri, sonr Eyvindar aust- 
manns Bjarnarsonar, Hrólfssonar frá Ánu, 
bjó þá at Kristnesi í Eyjafirði. Hann var 
höfðingi yfir öllu því heraði ok mikils virðr. 
Hann hafði komit út hingat vestan um haf; 
var hann upp alinn í Suðreyjum ok síðan á 
Írlandi af móðurföður sínum Kjarvali Íra 
konungi; en þá (er) hann var í Suðreyjum 
at fóstri, var hann sveltr ok sá eigi á honum 
hold; ok sem faðir hans ok móðir kómu þar, 
kölluðu þau hann Helga enn magra. Helgi 
var prímsigndr ok trúði á Krist, ok kendi 
við hann bæ sinn, en þó hét hann á Þór til 
allra stórræða. Hann átti tvá sonu, Hrólf ok 
Ingjald, ok eina dóttur, er hét Ingunn. Hana 
átti Hámundr heljarskinn. En er Helgi frá 
útkvámu Þorsteins reið hann til skips með 
marga menn ok bauð Þorsteini til sin; var 

þá mjök komit at vetri. Þorsteinn tók þessu 
boði með þökkum, ok fór heim til Helga, ok 
váru þeir Þorsteinn ok Karl með honum um 
vetrinn í góðu yfirlæti; en hásetar vistuðusk 
þar nærri um fjörðinn. 

13. Um vánt bað Þorsteinn Helga visa 
sér bústað. Helgi mælti: „Mjök er nú albygt 
um herað ok veit ek eigi annarsstaðar ónum- 
it, en í dal þeim, er liggr upp í land fyrir 
utan Hrisey; er þat mikit herað. En þar hefir 
tekit sér bústað Ljótólfr goði, er út kom austr 
i Sandvík með Hróðgeiri hvita Hrappssyni, 
frænda sinum,“ — en svá váru þeir skyldir, at 
Hróðgeirr var bróðir Alreks föður Ljótólfs, 
— „ok þat ætlak (at) hann muni vilja helga 
sér dalinn ok verja hann fyrir búsetu stór- 
menna.“ „Eigi munum vér at þvi fara,“ seg- 
ir Þorsteinn. Ok eftir þetta fara þeir Þor- 
steinn ok Karl með sinum mönnum út til 
dalsins, ok tóku menn at efna sér til bæja. 
Bygði Þorsteinn sér þar bæ, sem hann kall- 
aði at Grund, en Karl enn rauði tók sér bú- 
stað at Karlsá. Fór hann síðan landa á milli 
hvert sumar, en helt þó ávalt bú. Þetta var 
þeim megin ár, er Ljótólfr átti eigi bygð, en 
þat hét at Hofi, er hann hjó; honum lik- 
aði stórilla atgerðir þeira Þorsteins ok Karls 
ok amaðisk við þeim, ok gerðisk hér af óvin- 
skapr þeira á miðlum. Þat var einn tíma, er 

Þorsteinn hafði farit at sækja varnað sinn, 
en Karl sonr hans ok fylgdarmenn þeira 
nökkurir váru at skógarhöggi í dalverpi einu 
Htlu. Váru þá menn gervir af hendi Ljótólfs 
at ráða at þeim; hét sá Björn digri, er at 
þeim fór með marga menn; en þar váru eigi 
hjá þeim utan bolöxar þeira |, ok höfðu menn 
engi vápn nema lurka, ok börðusk með 
þeim. þar váru sumir drepnir, en sumir 
lamdir. Þar fellu seytján menn, ok heitir þar 
Stafshóll siðan, en dalrinn Deildardalr. Uni 
helt til líðveizlu þar sem Ljótólfr var, en 
þeir bræðr þar sem þeir Karl ok Þorsteinn 
váru, því at Uni var jamskyldr Ljótólfi sem 
þeir bræðr Þorsteini, ok er þeira síðar get- 
it Í sögunni. 
% k 
k 


Nú er at segja, hverir til liðs snerusk með 
Þorsteini, Óláfr ór Óláfsfirði, Heðinn ór Heð- 
insfirði, þeir váru bræðr ok Svarthöfði, sem 
drukknaði, — ok heita þar síðan Svarthöfða- 
steinar, er hann drukknaði, því Siglunes, at 
þar rak seglit, því Siglufjörðr, at þar rak 
siglutréit. — Heðinn átti son, er Svarthöfði 
hét; Óláfr átti tvá sonu, Þórð ok Vermund; 
þessir hnigu allir til liðs við Karl enn rauða, 
ok margir aðrir göfgir menn. 

Sá maðr bjó í dalnum, er Höskuldr hét; 

hann var lögmaðr; hann bjó á Hös- 
kuldsstöðum; þar váru jafnan þing, ok 
má nú enn sjá þar merki; hann átti þann 
son, er Ögmundr hét; þessir hnigu enn til 
með Þorsteini ok Karli, ok bægðu þeim Ljót- 
ólfi, ok leggja undir sik allan dalinn öðrum 
megin, því (at) þá var dauðr Bárðr digri, afi 
Ljótólfs. Þorsteinn fór nú milli fjalls ok 
fjöru ok lagði undir sik allan dalinn öðrum 
megin til fjalls, ok gerir þar kennimark, sem 
hann kom framast, ok braut þar í sundr 
kamb sinn, ok kastaði niðr kambsbrotunum, 
ok lætr eftir silfr í þremr stöðum, hálfa mörk 
í hverjum stað, ok er sá rimi kallaðr at 
Kambi; nefnir Þorsteinn sér vátta ok fellir 
hann með þvi dalinn sér til vistar, ok gaf 
af sér nafn ok kallaði Svarfaðardal. — En 
þó at fátt hefði verit með þeim Þorsteini ok 
Ljótólfi, þá var nú í dátt efni komit, svá at 
þeir leggja félag með sér Þorsteinn, Ljótólfr, 
Hrólfr nefglita, Bárðr greipr frá Hrauni 
ok Þorkell Skeggjason af Skeggjastöðum ok 
Ögmundr Höskuldsson; þat var félagsgerð 
þeira, at þeir gera skip ok hafa í ánni ok 
veiða fyrir hvers manns landi fiska. Þetta 
var kært fyrir Höskuldi lögmanni, hversu 
þeir ætluðu at at fara. Hann sagði, at land 
skyldi taka fjórðung veiðar. Þeir skyldu þat 
eftir, þar sem þeir veiddu, ok sögðu engum 

til, ok tóku þat hrafnar, ok höfðu menn þá 
eigi heldr en áðr, ok þóttusk þéir þá gjalda 
mundu álits, er Höskuldr hafði dæmt. — þá 
tóku þeir upp leika í dalnum ok vildu reyna 
knáleik manna, ok reyndisk Karl knástr. — 
Óx nú sundrþykki í dalnum at nýju. 

14. Í þann tíma kom sá maðr í dalinn, 
er Gríss hét, ok fyrr var getit; hann var ný- 
kominn út ok fór hann til vistar með Ljót- 
ólfi frænda sinum, ok var þar of vetrinn. 
Um várit fór hann til Steindura ok setti þar 
bú saman, ok hafði mjök skipazk um bygðir 
síðan, meðan hann hafði á brottu verit. Urðu 
flestir at leita til vináttu þar sem váru aðrir 
hvárir, Þorsteinn eða Ljótólfr. Nú leitar 
Griss þar til, sem Þorsteinn er, en hann tekr 
honum ekki fljótt, en segir þó, ef Griss kynni 
hóf sitt, at hann myndi eigi amask við hon- 
um, — „en þó er mér lítit um bygð frænda 
Ljótólfs þessum megin ár.“ 

þá bjó Ásgeirr rauðfeldr á Brekku. Þór- 
hildr hét kona hans, dóttir Skinna-Bjarnar, 
Skútaðar-Skeggjasonar; hon var systir Mið- 
fjarðar-Skeggja{, Griss var vel til Ásgeirs 
rauðfelds. Ásgeirr hafði selför þat sumar 
uppi í Vatnsdal; hafði kona hans þar 
umsýslu bús ok smalaferðir. Sá atburðr 
varð, at hon varð léttari í smalaferðinni, ok 
foeddi sveina tvá í Vatnsdalshólum, þeim er 

Viðihólar heita. Heim kom hon at kveldi 
með sveinana ok tók Ingvildr dóttir hennar 
við þeim, ok vann sveinunum beina, ok fann, 
at öðrum blæddi; hafði þar komit við krók- 
lykill, er hon hafði haft á sér; þat varð henni 
á munni, er hon sá þetta: „Sjá ben markar 
spjóti spor.“ Þessir sveinar vaxa þar upp; 
hét sá Þorleifr, er benina hafði fengit, en 
hinn Óláfr. 

Eftir þetta fór Griss af landi brott, ok var 
um vetrinn í Þrándheimi. En eftir um várit 
bjó hann skip sitt til Íslands, ok gekk honum. 
eigi lengra en út til Niðaróss, ok lá þar um 
stund. Kona kom til fundar við Grís ok hafði 
tvau börn meðferðar, ok bað, at hann myndi 
flytja börnin til Íslands. „Hvat eigu þau 
þangat?“ segir hann. Hon kvað móðurföður 
barnanna í því heraði, sem hann átti bú — 
„ok heitir Þorsteinn svörfuðr.“ „Hvat heitir 
þú?“ segir Griss. Hon kvaðsk Þórarna heita. 
„Eigi mun ek þat gera vitnalaust,“ segir 
Griss. Hon vatt þá undan yfirhöfn sinni kefli 
ok seldi honum; váru þar á mörg þau orð, 
sem kend váru Þorsteini svörfuð. „Frekr mun 
þér ek þykkja til fjár,“ segir Gríss. „Mæl slíkt 
er þú vill,“ segir hon. „Fjogur hundruð silfrs 
af allgóðu silfri,“ segir hann, „ok skaltú þó 
sjálf fylgja börnunum.“ Hon mælti: „Þess er 
ekki at leita, at ek fylgja þeim, en greiða 

mun ek fé þat, sem þú beiðir.“ — þá segir 
hon honum nöfn barnanna, ok hét sveinn- 
inn Álaufi, en mærin Sigriðr. Griss mælti: 
„Hví ertu svá dáleg orðin af svá góðum ætt- 
um?“ Hon segir: „Ek var hertekin af Snæ 
kolli Ljótssyni ok hann á börn þessi við mér; 
síðan rak hann mik frá sér nauðga.“ Nú gaf 
Grisi byr, er hann hafði börn þessi í skip 
tekit, ok sigldi til Íslands í sama ós, sem 
hann var vanr; ok sem hann var landfastr, 
færði hann af hendi bæði börnin, svá (at) engi 
vissi fyrir hans kvámu. Á því kveldi kom 
hann á Grund til Þorsteins, ok tók hann vel 
við honum, ok kom þat mest til, at Karl 
sonr hans hafði utan farit á þvi misseri, 
er Griss hafði utan verit, ok vildi hann 
spyrja af ferðum hans. Griss var fár heldr. 
Þorsteinn spyrr, hvárt hann hefði þyngd 
nökkura. Griss segir eigi örvænt, at honum 
þætti nökkut at um tiltekjur hans, — „því 
(at) ek hefi flutt hingat dótturbörn þin 
tvau.“ „Hversu má þat vera?“ segir þor- 
steinn, „ok geng ek eigi við frændsemi þeira 
vitnalaust.“ Gríss sýnir honum kefht, ok 
kennir Þorsteinn þar orð sin, þó (at) langt 
hafi verit síðan — „lítit mun ek at þessu 
gera kveldlangt, en ganga mun ek við frænd- 
semi barna þessarra.“ Um morgininn, er 
þeir sátu undir borðum, bað Þorsteinn færa 
3. 

sér börnin, ok gerði hann meyjunni þann 
þykk, at hon grét þegar, en sveininn lék hann 
miklu harðara ok þagði hann. Gríss mælti: 
„Nú þykki mér, sem þú hafir gengit við 
frændsemi barnanna.“ Þorsteinn mælti: „Þér 
ætla ek börnin at annask ok fulla fulgu með; 
ek mun láta fylgja meyjunni tuttugu hund- 
ruð, en sveininum fjóra tigu hundraða.“ 
Griss mælti: „Hví gerir þú svá mikinn mun 
barnanna?“ Þorsteinn segir: „Kjós við þik, 
ok annask hvárt er þú vill.“ þá steypti Þor- 
steinn silfri ór sjóði, en Griss taldi fjóra tigu 
hundraða. Þorsteinn lýsir þar kaupi með 
þeim undir vátta, ok bað Gris ábyrgjask fyr- 
ir Klaufa orð ok verk. Griss kvaðsk vilja 
þrælka Klaufa. Þorsteinn kvað þat vel vera, 
ef hann kæmi þvi við. Fór Klaufi heim 
með Grisi. Var hann þá tvævetr, en Sigriðr 
fjögurra. 

15. Nú er þess at“ geta, hversu Ljótólfr 
lét laust skipit fyrir Karli, þat sem þeir áttu 
báðir saman. — En skip þat hafði gert verit 
uppi í Tungunni, ok var þar höggvinn viðr- 
inn, því (at) þar var skógr mikill ok þykkr, 
en til kjalarins var höfð eik sú, er stóð niðri 
í Eikibrekku fyrir ofan Blakksgerði. þeir 
færðu eikina í sik þat, sem suðr er ok ofan 
frá Grund, ok er þat kallat Eikisík siðan; 
en skipit var kallað Íslendingr. En er skipit 

var algert, var þat fært ofan eftir ísum um 
vetrinn gegnt Hofi, ok létu þar standa skip- 
it ok skorðuðu, ok heitir þar síðan Skorðu- 
MÝrT. 

*k sk 

sk 

Sá maðr var á vist með Ljótólfi, er Þórðr 
fangari hét. Ekki hefir gerzk til tiíðenda í 
dalnum síðan Klaufi kom, ok til þess nú er 
komit sögunni, ok er Klaufi nú á elhfta vetr. 
Þat var til nýlundu, at Þórðr fangari bauð 
Klaufa til glímu með ragmæli, ok var sá 
maðr sendr til Klaufa með rúnakefli, er 
Heklu-Skeggi hét, en Skeggi var vinr Klaufa. 
Hann tók við keflinu ok varðveitti. En um 
morgininn kallar Klaufi til öxar við Gris, 
ok fekk eigi fyrr en hann ógnaði honum til. 
þá ferr hann á Grund ok réðsk um við Þor- 
stein frænda sinn, hvárt hann skyldi glíma 
við Þórð. Þorsteinn segir: „Þat vil ek, at þú 
ráðir sjálfr.“ Klaufi segir: „Þó (at) ekséungr 
at aldri, þá er mér þó leitt at liggja undir 
ragmæli þræls þess. ok vil ek (at) þú farir 
með mér, ok prófum hversu gengr.“ þor- 
steinn segisk þat mundu veita honum. Ok 
eftir þat stefna þeir fjölmennan fund at Hoti, 
því (at) Þórðr vill hvergi glíma nema þar, ok 
fylgja þeir Klaufa Gríss ok Þorsteinn. Þeir 
takask fangbrögðum ok glíma lengi, þar til 

(er) ambátt ein kom í stofudyrnar, ok kallar 
þetta ambáttafang, er hvárrgi fell, ok bað 
þá kyssask ok hætta siðan. Klaufi reiddisk 
við þetta, ok tók Þórð upp á bringu sér, ok 
keyrði niðr fall mikit, svá (at) allir heldu hann 
meiddan. Eftir þat gyrðir Klaufi hann svá 
fast, at helt við meiðsl. Kerling ein sat í stofu- 
horni, ok lét allvel yfir því verki. Griss mælti: 
„Nafn mun ek gefa þér, Klaufi, ok kalla þik 
böggvi, ok skaltú hafa glófa at nafnfesti.“ 
Þórðr komsk til bekkjar með fulltingi ann- 
arra manna; þá drifu menn út, ok er Klaufi 
kom út, mælti hann: „lla kann sá feginn 
at verða, er hann lætr handagervi sina, þó 
(at) hann þiggi aðra.“ Gekk hann þá inn í 
stofu, ok sá, hvar Þórðr sat. Hann færði öx- 
ina í höfuð honum, ok fekk hann bana. 
Klaufi gekk út þegar. Þorsteinn spurði, hvi 
öxin væri blóðug. Klaufi mælti: „Ek bann- 
aða Þórði at bjóða fleirum mönnum fang.“ 
þá urðu menn þegar vísir vigsins, ok leituð- 
usk um, hverr svara ætti sökinni, en Grísi 
bárusk bætrnar, ok galt hann sex hundruð 
silfrs. Fóru menn nú heim, ok var kyrt þat 
sem eftir var vetrarins. 

16. Þessa menn nefnum vér til sögunnar, 
Hávarð í Þorvaldsdal ok sonu hans, Vigfús 
ok Þorvald. Sá maðr var undir hans vernd, 
er Hrani hét; hann bjó í Birnunesi; hann 

var bróðir Birnu, er Birnunes er við kent. 
En Þorkatla en gamla var móðir Hrana, er 
Kötlufjall er við kent, þvi (at) Helgi enn magri 
deyddi hana þar, — ok kól hana í hel —, 
svá (at) hann sat henni þar mat, þar til (er) 
hon dó. — Sjá Hrani bauð ójafnað mikinn 
bónda þeim, sem bjó á Hellu ok Þórarinn 
hér; hann beitti upp engjar hans ok akra; en 
fyrir þvi, at Þórarinn var mjök skyldr 
Klaufa, þá sendi hann honum orð, ok fór 
Klaufi inn þangat, ok fundu þeir Hrana á 
akri Þórarins með fé sitt, ok sat hann á hesti 
sínum með alvæpni. En er Klaufi kom, sæk- 
ir hann at Hrana með vápnum, svá (at) hann 
hefir ekki at gera, nema hefjask undan, þar 
til er hann fekk bana. Heitir þar síðan Hrana- 
reki, er hann var veginn. Heim fara þeir Þór- 
arinn ok Klaufi, þvi (at) þeir vilja gera fulgu- 
föll Grisi í brautvistinni. En er Klaufi fór 
heim, fann hann mann ok reið sá hrossi, er 
Griss átti, ok drap Klaufi hann; sjá maðr hét 
Örn ok var húskarl Höskulds lögmanns ok 
náfrændi hans. Nú meoetti Griss honum ok 
spyrr, hvi blóðug væri öx hans ok klæði. 
„Mat minn vil ek“, segir Klaufi, „en eigi hirði 
ek um þetta.“ At liðnu matmáli Klaufa riða 
tólf menn at garði; kendu þeir þar Þorstein 
svörfuð, ok með honum Hávarð ór Þorvalds- 
dal, ok mæla eftir Hrana. Gríss varð þá til 

andsvara, ok galt hann tólf hundruð fyrir 
vígit hans Hrana. Í þann tíma kom Höskuldr 
lögmaðr ok heimti fyrir vig frænda sins. 
Varð Griss at gjalda sex hundruð fyrir vig 
Arnar. Siðan fóru hvárirtveggju heim. 

Var Klaufi nú miklu verri viðreignar en 
áðr, ok helt þá Grisi hræddum, en eigi at 
síðr kvaddi Gríss hann til fiskiveiðar í ána, 
ok fór Heklu-Skeggi með honum. Hrólfr nef- 
glita átti hálfa ána ok veiðina við Gris. En 
er Klaufi kom til ok Björn húskarl Hrólfs, 
þá greinir þá þegar á, því (at) Klaufi vildi 
hafa alla ána til veiðarinnar. Björn hleypr á 
Klaufa þveran, ok ætlar at fella hann út á 
ána, því (at) hann var bæði mikill ok sterkr, 
en Klaufi fann þat brátt, ok snerisk móti 
Birni, leitar nú eftir, en Björn undan ok 
finnask með þvi, at Klaufi drepr Björn, ok 
ferr síðan heim, ok brátt kom Hrólfr nef- 
glita ok bað bóta fyrir Björn, ok varð Griss 
enn at gjalda sex hundruð silfrs. 

17. Á þessu sumri bjó Gríss skip sitt til 
utanferðar. Klaufi spyrr, hverr hér skal fyr- 
ir búi sjá á meðan. Griss mælti: „Til þess 
hefi ek þik ætlat.“ „Ek ætla þat þó eigi,“ 
segir Klaufi, „þvi (at) ek ætla utan með þér.“ 
Griss ferr nú ok finnr Þorstein svörfuð, ok 
spyrr, hvernig með sliku skal fara. Þorsteinn 
segir: „Pat legg ek til, at þú flytir hann með 

þér, því (at) hann á alla kynslóð austr þar; 
þætti mér af því líklegt, at hann myndi ekki 
fýsask út hingat.“ Griss tók þessu vel, ok 
varð Klaufi í ferð með honum. Þorsteinn bað 
þá frétta at Karli syni sinum, — „því (at) lang- 
an tima hefir ekki spurzk til hans.“ Nú halda 
þeir til hafs ok kómu til Þrándheims, ok 
var Griss þar um vetrinn. En um sumarit 
bjó hann skip sitt til Íslands, ok gekk eigi 
lengra en til Niðaróss. Lögðu síðan út undir 
Sólskel. Gaf þvi næst byr af útnorðri, ok 
mælti Klaufi með allillu skapi, at þeir 
myndi sigla suðr með landi. Gríss segir, at 
afglapi sá skal ekki því ráða, — „at ek sigla 
svá langt af leið.“ Klaufi segir: „Svá skal 
sigla sem ek vil, ella siglir þú aldri héðan 
lifs.“ Varð nú Klaufi at ráða, ok sigla suðr með 
landi, þar til (er) þeir koma at einum hólmi; 
þar lágu tvau skip ok váru öngvir menn á; 
hljópu þeir upp á annat skipit. Klaufi mælti 
til Griss: „Hverr hefir þessu skipi stýrt, því 
(at) hér eru rúnar þær, sem þat segja.“ Griss 
kvaðsk eigi vita. „þú veizt þat,“ segir Klaufi, 
ok skaltu verða at segja.“ Nú verðr Gríss 
at segja, hvárt (er) hann vill eða ekki. „Svá 
segja rúnar: Karl réð þá skipi, er rúnar váru 
ristnar.“ Hljóp Klaufi þá í bát ok reri at 
landi; var hann þá svá reiðr, at hann rak 
öxi sina í jörð niðr, svá (at) stóð á hamri; þá 

reif hann upp mikla kylfu, svá at öngum 
sýndisk hon vápnhæf, nema honum einum. 
Þeir heyrðu þá manna mál mikit, ok þvi 
næst sjá þeir tólf menn bundna, ok fjöldi 
manns var þar hjá ok leystu menn ór bönd- 
um, ok var hverr höggvinn, sem leystr var. 
Þeir menn, sem í böndum váru, var Karl 
enn rauði ok hans félagar; einn maðr gekk 
mest at, berbrynjaðr, at höggva fólkit; hann 
reiðir sverð um öxl allviglega. Klaufi sneri 
at þeim manni, ok spurði, hverr hann væri. 
Sjá maðr svaraði allstórlega, ok kvað hann 
þat öngu skifta. Klaufi sneri at honum ok 
barði á báðar hendr — — — — —— — 


— A ——————— AAA ——————— ———————- ——- — 


allvel at hlaupa fyrir Atla nökkura hrið, — 
svá hét vikingr sá, er barizk hafði við Karl; 
— en þá er Klaufi náði til hans, þá hlifði 
hann honum ekki heldr en öðrum, ok gekk 
frá honum dauðum. Tók síðan sverðit ok hjó 
a tvær hendr, þar til Griss kallaði hátt ok 
mælti: „Klaufi, Klaufi, kunn þú hóf þitt.“ 
Gerðisk Klaufi nú svá óknár, at hann gat 
eigi valdit klumbu þeiri, er hann hafði bar- 
izk með. Váru þeir Karl nú leystir; varð þar 
mikill fagnaðarfundr. Um várit eftir fóru þeir 
Griss ok Klaufi í hernað, ok váru í víkingu 
þrjú sumur, ok fengu jafnan sigr; ok þá er 

- þeir lögðu af hernaðinn, sigldu þeir til Nor- 
egs ok lögðu inn í Þrándheims-mynni, ok 
váru þar of vetrinn. 

18. Um várit búa þeir Klaufi ok Griss 
skip sitt til Íslands, ok fór á því skipi Karl 
ok Ögmundr. Kómu þeir í þær stöðvar, sem 
Griss var vanr, ok lögðu skipi sinu undir 
Melshöfða, ok fóru allir heim á Grund ok 
fengu þar góðar viðtökur. þá mælti Gríss til 
Þorsteins: „Misjafnar verða farar manna.“ 
Klaufi mælti: „Kenn þú þér þat ekki, skræf- 
an, er þú veldr öngu um, en Karl má þar 
nökkut af segja, með hverjum atburðum 
hann er heim kominn.“ Karl segir sem farit 
hafði. Þorsteinn þakkaði Klaufa frænda 
sínum. 

Vel sómir at segja frá yfirlitum Klaufa; 
hann var þverrar handar ok fimm alna hár, 
armleggi hafði hann bæði langa ok digra, 
kinnar miklar ok þykkvar greipr; hann var 
úteygðr ok ennisbreiðr, munnljótr, neflitill, 
hálslangr ok hökumikill, skolbrúnn ok lágu 
hátt kinnbeinin; manna var hann svartastr 
bæði á brýnn ok hár; hann var opinmyntr, 
ok sköguðu hátt tvær tennr fram ór hausn- 
um, ok allt var hann at áliti sem hann væri 
bæði knyýttr ok kreptr. 

Nú fara þeir heim Griss ok Klaufi, ok var 
hann nú átján vetra. Þennan vetr bar ekki 

til tíðenda, nema maðr kom at Hofi eitt 
kveld, sá er Skíði var nefndr; hann hafði 
stokkit undan annars manns ánauð, þess 
sem Þorgrimr enn grái hét; hann bjó á Ós- 
landi í Skagafirði. Skíði bað Ljótólf veita 
sér traust nökkut, en Ljótólfr kvaðsk mundu 
veita honum fyrir sakar Una frænda sins. 
Skíði bar þræls nafn; ekki bar hann þat 
nafn af því, at harn hefði til þess ætt; hann 
var manna mestr ok friðastr. Ljótólfr skip- 
aði hann til verkstjóra ok manna forræðis. 
Um várit eftir kom Þorgrimr vestan með tvá 
tigu manna at vitja þessa manns, ok sætt- 
usk þeir Ljótólfr ok Þorgrimr með þvi, at 
“ Ljótólfr galt fé fyrir þat (er) hann hafði hald- 
it Skíða um vetrinn, ok kölluðusk sáttir, ok 
hafði Þorgrimr með sér þrælinn at sinni, með 
því at Ljótólfr hafði fámennr verit. þá kómu 
sex tigir manna til móts við Ljótólf, ok sneri 
hann þá málinu öllu til heimsóknar. þetta 
váru ráð Hrólfs nefglitu. Kreptu þeir svá at 
Þorgrimi, at hann varð at selja Ljótólfi sjálf- 
dæmi, ok lét laust bæði féit ok þrælinn, ok 
fór heim við þat. 

19. At liðnum vetri þá er menn váru á 
várþingi á Hóskuldsstöðum, var mönnum 
viðrætt mjök um kvámu Karls. þá gekk 
Griss til tals við Ljótólf frænda sinn ok 
mælti: „Vel sómir nú at tala um launin 


SVARFDÆLA SAGA 45 


skipsins við Karl enn rauða, þvi (at) nú eru 
margir góðir menn við.“ Skíði var þar við 
staddr ok mælti: „Hygg at því Gríss, at þú 
leggir þat eina til með mönnum, at þá sé 
eigi verr með þeim eftir en áðr.“ Eftir þat 
spyrr Ljótólfr Karl, hvat hann vill leggja at 
launum fyrir skipit, — þat (er) vit létum gera 
báðir saman.“ Karl mælti: „Ek hygg, at þú 
megir þar öngvar heimtur fyrir hafa, því 
(at) þú batt mik ráða verðinu.“ Gríss mælti: 
„Gótt þætti oss hér at at gera, ok þú legðir 
fram fé nökkut.“ Karl mælti: „Ekki mun 
fram koma fyrir þin orð ok einskis annars 
at þessu sinni“ — ok svá varð, en þeir 
frændr, Karl ok Klaufi, heimtu at Grisi fjog- 
urra ára fulgu, en Griss galt fulgu hans, ok 
fengu þeir honum land til ábúðar, ok fór 
hann bygðum til Mela ok sat þar of vetrinn; 
ok skyldi Griss ekki um ábyrgð verka hans 
þaðan í frá. 

En um várit, þá váru lögréttir úti í tung- 
unum ok ráku féit til réttarinnar feðgar tveir 
ór Teigsfjalli; — hét annarr Björn, en annarr 
Sigurðr, ok mislíkaði Klaufa fjárrekstrinn, 
þvi (at) hann átti á eina með, ok þótti hon- 
um illa, at hon var elt afvega; ok er þeir 
kómu gegnt honum, hljóp Klaufi til í allillu 
skapi, ok drap þar hvárn, sem kominn var, 
ok fór með þat til réttanna, ok mætti þar 

Karli frænda sinum, ok hljópu þeir á réttar- 
garðinn. Ljótólfr spyrr þá, hvat þeir sæi til 
þeira manna, er féit ráku. Klaufi segir: „Sá 
ek um stund, hvar þeir ráku féit, en nú far 
þú ok vit, hvar hvárr þeira hefir staðar num- 
it.“ þá varð vist, at Klaufi hafði drepit þá 
báða. Eftir þat varð Klaufi laust at láta 
Melaland, ok fekk Karl honum aðra jörð, 
ok reistu þeir honum boe fyrir norðan ána 
uppi í dalnum. Þar heitir á Klaufabrekkum, 
er þá hét fyrst í Klaufanesi, þvi (at) þat stóð 
fyrst niðr við ána ok þótti þar komit illa, 
því (at) mjök bar á hann stórum, sem siðar 
varð raun á. 

Ok eftir þetta gerðisk fullr fjandskapr 
með mönnum í dalnum. Á þeim vetri væntu 
hvárirtveggju sér liðs norðan ór dalnum af 
frændum sinum, Kolbeini ok Una, þvi at 
sundrþykki þeira var þá sem mest, en fyrir 
fórsk þat þó þau misseri, ok var kyrt at 
kalla í dalnum. 

En at liðnu sumri bað Griss konu til handa 
sér, Sigriðar Klaufa systur. Þorsteinn svörf- 
uðr var þar til andsvara, ok veik hann öllu 
til Klaufa. þá ferr Griss at finna Klaufa, ok 
bað hann konunnar. Klaufi svaraði skjótt: 
„Mun þá ekki hraust kona illum manni gef- 
in?; en þó læt ek þat mitt ráð, sem frændr 
hennar vilja fyrir sjá.“ Gríss mælti: „Koma 

muntu til boðs mins, ef þeim sýnisk at gifta 
hana.“ „Koma mun ek vist,“ segir Klaufi. 
Ok síðan var þessu keypt. Var Ljótólfr ekki 
við þessa ráðagerð. Nú var boðit búit á 
Grund ok kom þar ekki mart manna. En 
þá var sem mest vinfengi þeira Ljótólfs ok 
Ásgeirs rauðfelds, því at Yngvildr fögrkinn 
var Íriðla Ljótólfs, ok var engum boðit frá 
Brekku. Var mönnum skipat í sæti. Þor- 
steinn, Karl sonr hans ok Klaufi sátu á ann- 
an bekk, en allir ellri menn á annan. Griss 
tók þá til orða: „Vel sómir þat í svá góðu 
samsæti, at tala mest þat, sem eftir megi 
hafa, ok strengja heit eða taka jafnaðar- 
menn.“ Þorsteinn kvað þat óvitrlega til lagit 
— „ok mun þaðan jafnan mart koma, sem. 
Gríss er.“ Eigi at síðr halda þeir á þessu 
tali, ok hóf Karl enn rauði þat fyrst, ok tók 
sér til jafnaðarmanns Ljótólf goða, ok 
strengdi þess heit, at hann skyldi hafa heim- 
ilat ragmæli á hendr honum á þriggja vetra 
fresti. Griss tók sér jafnaðarmann ok nefndi 
til þess Skíða, ok strengdi þess heit, at hæfa á 
þá höfn, sem hann vildi, hvar sem hann 
sigldi á milli landa. Ögmundr sagðisk þá ekki 
mundu sigla lengra, en um þveran hroftann. 
Klaufi tók sér jafnaðarmann Óláf Ásgeirs- 
son ok strengdi þess heit, at hann skyldi 
koma í sömu rekkju Yngvildi fögrkinn án 


“ 

vilja Ljótólfs goða. Gríiss mælti: „Ekki vita 
slík orð litils, ok eigi myndi þreklausir menn 
slíkt tala, ok látum þetta nú eigi at öngu 
verða, ok förum þegar út í Brekku eftir 
Yngvildi fögrkinn, ok setjum hana á brúð- 
arbekk hjá Sigriði.“ Þeir gera svá; standa upp 
átján saman, ok gengu út í Brekku. Griss 
settisk á tal við Yngvildi ok Þórhildi móður 
hennar; en þeir Karl tala við Ásgeir bónda. 
ok báðu þau öll samt at koma suðr siðar 
dagsins, ok fóru þeir heim, ok mættu þeim 
manni fyrir heima, er Þórðr gapa hét. Griss 
gekk at honum ok mælti í eyra hljótt: „All- 
illt er þat, at hann Karl er svá matsparr, at 
hann býðr eigi slikum manni, sem þú ert. 
Far nú til Hofs, ok muntu ekki fá þar verri 
viðtöku, ef þú segir, hvat hér er í ráðagerð.“ 
Þórðr hljóp þegar. Karl þekti, at maðr hljóp 
frá boðinu, ok bað fara eftir honum ok elta 
hann, en hann hljóp á ána undan, ok létti 
eigi fyrr, en hann kom til Hofs, ok sagði, 
hvat í efnum var. Brá Ljótólfr þegar við ok 
samnaði mönnum, ok reið vestr yfir ána til 
Brekku. Maðr sá var úti á Grund, er hjó eldi- 
við; hann hljóp inn ok sagði, at tuttugu menn 
riði yfir ána ok til Brekku. Þá standa þeir 
upp átján ok fara út í Brekku, ok urðu við 
þat varir, at margir menn váru í húsum inni, 
en byrgðar dyrr. þá kom Karl at, ok beiddi 

Ljótólf út ganga. Þeir heyrðu hlátr mikinn 
inn í bæinn, er þau hlógu Yngvildr ok 
Hrólfr nefglita. Yngvildr gekk þá fyrir dyrn- 
ar. Klaufi gekk upp at durum ok kvað visu: 


(1) Hykk at heiti 
Hrólfr nefglita; 
sá byðr Klaufa 
kván at verja; 
munattu Böggvir 
brúðar njóta 
nema Nefglitu 
næmir lífi. 


Ok enn kvað hann: 


(2) Hlær mest at því 
Hrólfr nefglita, 
nærgi es greppi 
gjöldum, þeira. 


þá gekk Karl enn rauði at durunum ok 
kvað vísu: 

(3) Veitk, at seggir sátu 
(slíkt es minnilegt) inni 
meir ræðr, sá es lof leiðir, 
Ljótólfr fyr óskjóta; 
brims getk enn at ýmsir 
eldskerðandar verði, 
hlátr skal herðinjótum 
hegna, brögðum fegnir. 


Karl brá þá sverði, ok setti í durastafinn 


ok nefndi sér vátta, ok heimilaði ragmæli á 
hönd Ljótólfi goða, er hann vildi eigi út 
4 

ganga, ok fyldi svá orð sin, er hann hafði 
talat at Grund. Hann bauð Ljótólfi enn út- 
göngu. — „ok munu vér ganga frá durun- 
um á meðan.“ Ljótólfr vildi eigi hætta mönn- 
um sinum út, ok fór Karl heim, ok sátu at 
boðinu, ok fór hverr til sinna heimkynna. 
Var þá kyrt í dalnum þann vetr. 

20. Um várit eftir ætluðu hvárirtveggju 
til liðs við þá Kolbein ok Una, sem þeir höfðu 
heitit fyrra várit. Ljótólfr varð fyrr búinn 
en Karl, ok fóru synir Ásgeirs með honum. 
Þá spurði Þorsteinn svörfuðr Karl son sinn, 
hví hann léti svá seint um ferðina. Karl 
kvaðsk eigi hirða, þó (at) þeir bryti snjó fyr- 
ir honum um heiðina. Í þann tíma hafði 
Ásgeirr farit upp í dalinn at rýja gemlinga, 
ok nú kom Karl til heiðarinnar, ok komsk 
eigi lengra en upp í heiðina. þá varð þat til 
tiðenda, at Klaufi fell af baki. þá drápu þeir 
hross eitt, er laust hljóp með þeim, ok flógu 
af skinn ok þöndu um hlaufa, ok bundu um 
þvert bak á hrossi, ok fóru við þat ofan eft- 
ir dalnum, ok fundu Ásgeir fyrir neðan 
Vatnsdalsá. Ásgeirr spurði, hví þeir færi svá 
hverft. „Sjá máttu,“ segir Karl, „at vér för- 
um hér með Klaufa veginn.“ „Eigi er þat 
illa,“ segir Ásgeirr, „þvi (at) hann hefir mörg- 
um manni mikinn ójafnað sýnt, meðan hann 
lifði.“ Karl segir: „Eigi þarftu at hrósa því 

svá mjök, þvi at nú skaltu láta lf þitt, eða 
fastna Yngvildi dóttur þina Klaufa vegnum.“ 
þat köri Ásgeirr at rétta fram höndina, ok 
nú sprettir Karl til handar Klaufa, ok verðr 
Ásgeirr þar í at taka, ok fara festar fram. 
þá kom kviðlingr ór húðinni: 


(4) Mál es í mevjar hvílu 
(mjök emk stugglega hnugginn) 
flýgr í faðm mér eigi 
fögr drós, ganga mögrum; 
munat oss of þrá þessa, 
þat kváðu hjú, batna, 
rétt, þau es reiða áttu 
rann þeim hana manni. 


þá mælti Ásgeirr: „Segir þú Klaufa dauð- 
an, Karl?“ Karl svaraði: „Pat segi ek eigi, 
en þat sagða ek, at hann væri veginn.“ Ás- 
geirr mælti: „Við því gat ek eigi gert, at þú 
færir með prettum ok ráðkrókum eða lygi.“ 
„Laug ek eigi.“ segir Karl, „þótt ek segða 
hann veginn, því (at) þat er sagt vegit, sem 
reitt er.“ — Ok nú fara þeir ofan til Brekku, 
ok færir Karl þau í eina sæing, Klaufa ok 
Yngvildi, en Ásgeirr hafðisk við uppi í daln- 
um, meðan þetta fór fram. 

21. Nú fara þeir vestan eftir þingit, L, ót- 
ólfr ok hans menn, ok hafði Þorgrimr enn 
grái mjök verit á móti þeim Ljótólfi ok Una. 
Ok nú koma þeir í dalinn í þann tíma, er þeir 

4“ 

Karl ok Klaufi fara neðan með konuna. Ás- 
geirr var þá kominn í för með Ljótólfi, ok 
hafði sagt honum, hvat í hafði gerzk meðan 
hann var vestr. Nú fara þeir Ljótólfr yfir 
ána hjá Teigarhöfða, en þeir Karl ok Klaufi 
neðan eftir eyrunum at Urðarhúsum. Var 
Ljótólfr við þrjá tigu manna, en Karl við 
fimtánda mann. Karl hrópaði mikit Ljótólf, 
ok bað hann heyra, hvat hann talaði: „Hér 
er Yngvildr íriðla þin í ferð með mér.“ Ljót- 
ólfr lét sem hann heyrði eigi, hvat Karl 
sagði, uk fór heim við svá búit. Var Karl 
með Klaufa. Váru um þat almæli um dalinn, 
at Karl bæri ægishjálm yfir Ljótólf, en þó 
má kalla kyrt um sumarit. | 

Geta verðr þess, hversu fór með þeim Una 
ok Kolbeini, at Uni hlaut þat, er þeir deildu 
um, því at allir váru á móti Kolbeini. Varð 
Kolbeinn svá reiðr, at hann stökk á skip, ok 
sigldi í haf, ok braut skipit við klett þann, er 
liggr í útnorðr undan Grimsey, ok týndisk 
Kolbeinn þar, ok er eyin við hann kend, ok 
kölluð Kolbeinsey, en Uni sitr þar eftir ok 
minkar ekki virðing sína. 

Um haustit tóksk með þeim deila, Klaufa 
ok Ljótólfi. Þótti Klaufa menn Ljótólfs 
óskilsamlega reka fé þeira Þorsteins svarf- 
aðar ok Karls. Klaufi bað Karl fara upp í 
<lalinn til réttanna. Klaufi riðr upp eftir dal, 

en Karl út á Strönd. Ekki er sagt frá ferð- 
um Klaufa fyrr en hann kemr upp at Króka- 
melum, gegnt Búrfellshúsum, ok þar er hann 
fyrir fjallmönnum við vaðit. Nú er féit rekit 
at vaðinu, en Klaufi verr vaðit ok er við 
fimta mann, en réttamenn margir ok teksk 
þar bardagi, en lögréttin var á Hæringsstöð- 
um, ok bjó þar Hæringr. Hann sér, at féit 
dreifisk við ána ok hleypr heiman við tíunda 
mann, ok komusk þeir eigi yfir ána, því at 
Klaufi réðsk í móti, ok var þá kominn at 
honum berserksgangr, ok berjask þeir nú 
fyrir austan ána. Í þann tíma kom Ljótólfr 
at með þriðja mann, ok snýr at með Hær- 
ingi. Klaufi lætr sem nú sé ekki annat at 
sækja en Ljótólf, ok hopar Klaufi nú út á 
ána, ok berjask þeir nú á miðri ánni. Í því 
bili ríða níu menn neðan eftir eyrunum hvat- 
lega. Var þat Karl. Hann kallar hátt: „Klaufi 
frændi, kunn þú hóf þitt.“ Klaufi mælti: „Illu 
heilli komt þú mér, því at nú hefða ek sigr- 
azk ok drepit Ljótólf, ef þú hefðir eigi kom- 
it, ok hefðim vit þá einir ráðit dal þessum.“ 
„Þat skaltu eigi mæla, frændi,“ segir Karl, 
„þvi at Ljótólfr á marga frændr göfga un 
allt Ísland, ok myndim vit sitja fyrir afar- 
kostum, ef honum væri nökkut til meins 
gert, ok sel honum nú sjálfdæmi fyrir allan 
saman ójafnað, þann er þú hefir gert hon- 

a 


um.“ þá reiddisk Klaufi ok kvaðsk þat aldri 
skyldu gera. Eru þeir nú skildir, ok var Hær- 
ingr fallinn ok fimtán menn aðrir, — ok 
skildu við svá búit. 

22. Á þessu sama hausti sóttu þeir lit- 
grös, bræðr frá Brekku, upp í Klaufahlið, 
er móðir þeira sendi þá eftir, ok kómu þeir 
heim á Klaufabrekku, er þeir höfðu sótt grös- 
in, ok vildu finna Yngvild: systur sina, ok 
lögðu niðr úti baggana, meðan þeir dvöld- 
usk; var annat verja, en annat hit mikil. 
Kom þá Klaufi at, ok saxar í sundr baggana 
með páli, ok gekk í brott siðan. En er þeir 
bræðr kómu út, sá þeir, at baggarnir váru 
eigi til toækir. Fara þeir heim ok mæta móð- 
ur sinni. Hon spurði, hví þeir hefði ekki með 
at fara. þá varð Þorleifi visa af munni: 


(5) Belg hjó fyr mér 
Böggvir snöggvan, 
en fyr Áleifi 
ál ok verju; 
svá skal verða, 
ef vér lifum, 
við böl búinn 
Böggvir höggvinn. 
Þat var eitt sinn, at Yngvildr fögrkinn sett- 
isk í kné Klaufa, ok var við hann allblið, ok 


bað hann lofa sér at fara ofan til Brekku, 
ok kvaðsk eigi lengr skyldu á brottu vera, 

en hann vildi, ok bað, at Heklu-Skeggi skyldi 
fara með henni. Klaufi leyfði þat. Hon fór 
siðan, ok var eigi lengr í brottu, en hann 
leyfði. En er hon kom heim, settisk hon í 
kné honum, ok var blið við hann ok mælti: 
„Eigi ætla ek, at önnur kona sé betr gefin 
en ek; en þat líkar mér illa við bræðr mína, 
er þeir hafa drepit yxn mitt, er mest gersemi 
var, ok vilda ek, Klaufi minn, at þú létir þér 
þetta mislika ok sæktir yxnit, þar sem þat 
lggr til gert í húðinni gegnt durunum á 
Brekku.“ Klaufi segir: „Hvat mun þat varða: 
eigi mun þik hér mat skorta.“ Hon segir: 
„Ekki varði mik þess, at þú myndir vilja 
vera ræningi bræðra minna.“ Klaufi spratt 
þá upp, ok gyrði sik sverðinu Atlanaut, ok 
var enn reiðasti, ok gekk ofan til Brekku, 
ok kom ekki á Grund, ok fann þegar húð- 
ina lHggja í durunum ok tók upp allt saman 
yxnit, ok kastaði á bak sér, ok hugðisk mundu 
ganga út með, en þat gekk eigi, því at við 
nam duragættin; frá hafði hann þau öll 
saman, ok gekk með suðr ór garði, ok hristi 
þar af sér duragættin öll ok hurðina með, 
ok gekk svá heim. En er hann kom heim, 
var langt af nótt; var þá borinn mjök snjór 
at durunum; gekk hann þá inn í snjóbyrgit. 
þá kom Yngvildr í mót honum ok var all- 
blíð við hann, ok svá rann Klaufa þá reiðin, 

at hann gat þeim bagga ekki valdit, sem hann 
hafði áðr lengi borit. Hann laut mjök í dur- 
unum, er hon fagnaði honum, ok rendi 
sverðit fram ór slíðrunum, ok tók hon þat, 
ok kastaði út í snjóbyrgit ok mælti: „Neyti 
sá, sem neyta þorir.“ Hon dvaldi fyrir Klaufa, 
þar til at hann var laginn í gegnum, svá (at) 
hann fekk þegar bana. Þessu verki ollu þeir 
Ásgeirs synir, ok tóku þeir Klaufa ok drógu 
undir heygarð at húsabaki. Yngvildr fór þá 
i rekkju sina, en þeir bjoggusk á brott. Þeg- 
ar kom Klaufi til sæingr Yngvildar, er þeir 
váru á brott farnir; hon lét þá kalla þá bræðr, 
ok hjoggu þeir af honum höfuðit ok lögðu 
neðan við iljarnar. Þeir bræðr kómu heim 
um kveldit í Brekku, ok spurði faðir þeira 
þá at, hvat þeir hefði annazk. Þorleifr kvað 
visu: 


(6) Rauðk á randa gæði 
ritorms sakar víti, 
meiðr, Í malma veðri, 
mens, tók sverð at grenja; 
svall hættleg, und hringa 
hnitsól ara fitjar, 
felli-Guðr meðal fjalla, 
fetils trolla hlóðk þolli. 


Ásgeirr segir: „Finn ek nú, hvat þit hafið 
gert, en ekki ber ek traust til at halda ykkr 
hér, ok farið it til Ljótólfs.“ Þeir fóru þeg- 

ar til Ljótólfs, ok gerðu honum kunnig tið- 
endin. Tók hann því verki allvel, ok bað þá 
fara til Griss, —,þvi (at) vér vitum allir sam- 
an þessi ráð.“ Þeir hitta Gris ok segja hon- 
um; hann lét vel yfir, en treystisk þó ekki til 
at geyma þá, svá at Sigriðr vissi eigi, kona 
hans, ok var hon við vör ger, hvat til tið- 
enda hafði orðit. Hon mælti við Gris: „Hvat 
kaupi viltu til leggja, at ek leyna þeim?“ 
Hann spyrr, til hvers hon mælisk. Hon bað 
selja sér sverðit Atlanaut til geymslu, ok 
myndi hon ekki til segja, fyrr en nókkurr 
segði annarr. Verðr þat nú kaup þeira. 

23. Þat var á nökkuru kveldi, at Karl 
enn rauði sat við eld, ok kom kviðlingr; þar 
váru fylgdarmenn hans átta; þeir heyrðu at 
eitthvat gnauðaði á húsinu: 


(7) Sitk á húsi, 
sék til þess, 
heðan munum vér 
oss hefnda vænta. 


Karl mælti: „All-líkt er þetta rómi Klaufa 
frænda várs, þá er vér heyrðum til hans, ok 
má vera, (at) hann þykkisk nökkurs við þurfa; 
fellr mér svá í hug kveðskapr sjá, at vist 
er þetta fyrir stórtiðendum, hvárt sem þau 
eru fram komin eða eigi,“ — ok fara þeir 
út eftir þetta alvápnaðir, ok ætla at snúa 

yfir til Hofs. Þá sá þeir ekki litinn grepp 
suðr við garðinn, ok var þat Klaufi, ok hafði 
höfuðit í hendi sér ok mælti: 


(8) Suðr es ok suðr es, 
svá skulum stefna. 


Þeir snúa nú þangat eftir Klaufa, ok fara 
til þess er þeir koma til Steindura, ok nam 
Klaufi þar staðar, ok laust höfðinu á dyrn- 
ar ok mælti: 


(9) Hér es ok hér es, 
hví skulum lengra? 


þá snýr Karl heim til húsanna, ok kom 
þar at opnum durum, ok váru inni eldar; 
trápiza stóð á gólfinu, en mikit slátr var 
fært upp ok soðit. Gríss stóð upp í móti þeim 
ok fagnaði vel Karli, — „ok sezt niðr mágr,“ 
sagði Griss, „ok tak snæðing.“ Karl svarar: 
„Annara er oss at tala um tiðendi þau, er 
orðin eru.“ Griss svarar: „Engi koma nú ný 
tiðendi at oss, eða hvat kantu at segja?“ „Þat 
er vist,“ segir Karl, „at ek ætla, at Klaufi sé 
dauðr.“ „Hvat mun annat til vár koma, en 
láta illa yfir þvi,“ sagði Griss. Karl svarar: 
„Pik hyggju vér vita, hverr unnit hefir verk- 
it.“ — Karl settisk nú niðr, ok semsk heldr 
með þeim, ok snæða nú menninir. Gluggr 
var á húsinu norðan, ok skyldu þeir sitja 

Ásgeirs synir, þar við, ok sjá, hvat komit 
væri. þeir eru nú við glugginn, ok sjá, at 
þeir Karl eru komnir. þat varð Þorleifi á 
munni: „Glögt þykkjumsk ek nú vita, hversu 
til mun ætlat; sent mun eftir Ljótólfi, ok 
munu þeir veita Karli atgöngu, en ek þoli 
þat aldri, at svá ágætr maðr sé svikinn.“ Þor- 
leifr kvað vísu þessa: 


(10) Kvaðat sendir mik mundu 
mundhyrs rekask undan 
(dyggr 's sás drýgja mun eggja 
dolg) minningu sinni; 
ok böðreyndan brandi 
blóðorm of kné góðan 
hræva gifrs með hreifum 
heggr ok bitr á skeggi. 


Ok enn kvað hann: 


(11) Hér sitk ok hvetk hvassan 
hlymbrand jöru randar, 
meðan óvinir óðir 
oss leiða matreiður; 
bernsklegir báðir eigum 
ból, þars lítt nýtr sólar, 
oss hiægir þat eigi, 
út of hellis skúta. 


þetta heyrir Karl ok kennir Þorleif at 
máli, ok kvað þá visu þessa: 


(12) Hér gelr hvass á húsi 
hyrvindr mikils styrjar, 

fleinhríðar vekr fæðir 

ferð, sás hræddr skal verða; 
þau munu ljóð, en leiðar 
linnsveigir renn eigi, 

bið gunnstara grennis, 
Grísi hætt, es vættik. 


Eftir þetta sprettr Karl upp, en Sigriðr 
Klaufa systir gekk at honum ok fekk hon- 
um sverðit Atlanaut. Hann brá sverðinu, en 
kastaði umgerðinni á öxl sér. Gríss var þá 
úti, ok bar flot á spjótskefti þeira. Karl hljóp 
þá at Grisi ok hjó hann sundr í tvá hluti 
með sverðinu, ok mælti: „Svá brytju vér 
grísina Grundarmenn.“ Hann sá þá, at floti 
var ryðit á öll spjótskefti þeira; hann tók 
spjót sitt ok rak í skaflinn, ok dró út at 
fjöðrinni ok þerði þannig af með snjónum, 
ok svá gerðu þeir allir, ok snúa síðan ór 
garðinum, ok sá þeir fara grepp harðla mik- 
inn gagnvart sér, ok var þar Klaufi kominn; 
þá kvað hann vísu: 


(13) Ganga hér fyr garð framm 
gunnhvöt enni, 
eruð vanir vígum 
sem vér fyrri; 
sét höfum sólheim, 
sjá munuð annan, 
eruð ér sem vér 
alls of dulðir, 
alls of dulðir. 

„Í urð ætla ek nökkurum í kveld, Karl 
frændi,“ sagði Klaufi. Ok nú sjá þeir, at 
fimtán menn fara frá Bakkavaði. Þeir mæt- 
ask þar sem heitir Kumlateigr; var þar kom- 
inn Ljótólfr goði, ok váru öngvar kveðjur 
með þeim; hlupusk menn þegar at, ok varð 
enn harðasti bardagi; ok er þeir höfðu bar- 
izk um hrið, mælti Ögmundr Höskuldsson 
við Karl: „Gættu þin vel, því at eftir standa 
skór þínir í fönninni, ok mun ek standa fyr- 
ir þér, á meðan þú kippir á þik.“ Karl kvað 
þá vísu: 


(14) Þoku sé ek upp (við ekka 

oss hlífir sjá drífa) 

kols, at Klaufa-hváli, 
kornél gróit vélum, 
nærgis þeyr af þeiri 

þats meinlegra einu 

ræðk, þót rigni blóði, 
randelds í byl standa. 


þá kom Klaufi í bardaga, ok barði blóðgu 
höfðinu á báðar hendr bæði hart ok tiðum; 
ok þá kom flótti í lið Ljótólfs; því var lik- 
ast, sem þá er melrakki kemr í sauðadun. 
Þeir Ljótólfr heldu nú undan, ok eru nú 
níu eftir, en fimtán heldu til, en sjau váru 
hinir, ok ætlar Ljótólfr at snúa ofan Bleiku- 
dal fyrir ofan Bakkagarð, en þar var Klaufi 
fyrir, ok bannaði þeim þar at fara; út snúa 

þeir undan, ok ætla ofan Nafarsdal fyrir ut- 
an teiginn; eigi var þess kostr, Klaufi var 
þar fyrir; þá bar Karl at, ok tóksk bardagi í 
annat sinn; undan varð Ljótólfr at halda, er 
þeir höfðu skamma stund barizk, því at 
Klaufi var þá í bardaganum; sjau váru þeir 
Ljótólfr, er þeir heldu undan, en hinir fjór- 
ir. Allt fór Ljótólfr til þess er hann kom 
heim at garðinum at Hofi. Eigi var þá kostr 
at fara lengra eða í hliðit. því at Klaufi var 
þar fyrir; þá bar Karl at, ok urðu þeir at 
berjask í þriðja sinn, þegar er þeim laust 
saman. þá kvað Klaufi visu: 


(15) Dynr es of allan 
dal Svarfaðar; 
eru vinir várir 
vals of fyldir; 
knýjum, knýjum, 
Karls ofliðar 
látum liggja 
Ljótólf goða 
í urð 
ok í urð. 


þá mælti Ljótólfr, at þeir skyldi æpa upp 
allir senn, — „því at þá mun Skíði heyra, 
ok mun hann koma til liðs við oss með þá 
menn, sem hann hefir til.“ Skiði heyrði ópit, 
ok stökk upp ok út í garðinn við enn þriðja 
mann, ok átti hann þá eigi kost at fara til 

bardagans; Klaufi var þar fyrir ok varði 
þeim stiginn. Heim fór Skíði ok fekk sér 
eldibrand mikinn. ok vafði at næfrum, ok 
hljóp út í garðinn, ok við þetta stökk Klaufi 
til bardagans; Skiði hljóp ok þangat við 
þriðja mann, ok sá á grundinni gölt ok hvita- 
björn, ok gengusk þeir at, en Skíði gekk at 
ok skildi menn, ok lét eigi kost at berjask 
lengr; þá váru tveir hvárir. Ljótólfr hófsk 
undan, ok hlifði Skiði honum ok þeir þrir 
saman förunautar, en horfinn var bæði göltr- 
inn ok svá bersi. Nú fara þeir svá, þar til er 
Ljótólfr náði durunum á útibúri sinu, því 
er hann átti. þá váru með Ljótólfi Ásgeirs 
synir rauðfelds. Karl bar þá at durunum, ok 
var hann við annan mann; hann átti ekki 
kost inngöngu, því at Skíði var þar fyrir. 
Skiði eggjar Karl atgöngu, en Karl eggjar 
Ljótölf útgöngu, ok lét honum eigi vænna í 
annat sinn til afburðar. Ljótólfr kvaðsk nú 
mundu vera láta at sinni — ok ferr Karl 
heim eftir þetta, ok Ögmundr með honum. 
Þorsteinn svörfuðr fagnaði vel Karli frænda 
sinum, ok mælti: „Setsk niðr, frændi, ok seg 
frá tiðendum, ok þykkjumsk ek eigi vita, hví 
erfiði þetta hefir svá á mik fengit, sem ek 
hafa verit með yðr í bardaganum, ok eigi 
má ek heðan ganga.“ Karl mælti: „Vissa ek 
faðir, at þú vart í bardaganum ok veittir oss 

lið.“ þá váru bundin sár Karls ok Ögmund- 
ar. Þorsteinn svörfuðr var færðr í rekkju 
sina af vanmætti ok lá hann þá nótt alla, ok 
um morgininn eftir, ok veitti Karli syni sin- 
um mörg heilræði, ok bað hann bregða búi 
á Grund ok fara til Upsa, — „þess vil ek 
ok biðja þik, sonr minn, ver vinfastr við þá 
menn, er þér eru hollir í sveitinni.“ 

Nú mátti kalla kyrt í sveitinni um vetr- 
inn, eftir þann aga, er þeir höfðu haft. 

þá kómu til fylgdar við Karl Vermundr 
ok Þórðr ok Svarthöfði Heðinsson. 

En um várit lét Þorsteinn svörfuðr af 
berask, ok var hann grafinn niðri á meln- 
um gegnt Blakksgerði. Eftir andlát Þorsteins 
lét Karl gera mikla veizlu á Grund, ok bauð 
til Hávarði ok sonum hans, ok öllum vin- 
um sínum innan dals. þá tóku menn þat 
til ráðs, er þar váru komnir margir góð- 
gjarnir menn, at leita um sættir með þeim 
Ljótólfi. Karl varð því samþykkr um siðir, 
ok fóru menn til Hofs eftir veizluna, ok leit- 
uðu um sættir við Ljótólf, ok geksk þat svá 
við, at hvárirtveggju fundusk á Grund, ok 
mæltu nú mál sín, ok var Ljótólfr í öllu 
tregari at sættask, enda váru öll mál meir 
dregin undir Karl. þeir urðu utan at fara 
synir Ásgeirs rauðfelds. Skíði gekk at, ok 
beiddi Karl, at hann legði til við Ásgeir rauð- 

feld hagjörð nökkura, — „þvi at sú er fjar- 
læg, er hann á.“ Karl gerði nú svá, at hann 
gaf honum bagmýrar miklar. Sú varð sætt- 
in, at Ljótólfr hlaut at gjalda Karli sex 
hundruð silfrs. Í Siglufirði stóð skip uppi, 
ok fóru þeir þar á Ásgeirs synir. 

Svá gengu sættir saman, sem sagt var, ok 
má þá kalla kyrt í dalnum, ok ferr Karl 
bygðum til Upsa. 

24. Þessu næst er þat at segja, at Ljót- 
ólfi er kona ætluð innan ór Eyjafirði af 
Möðruvöllum, þasis dóttir Guðmundar 
gamla. 

Þat bar at, at skip braut í Fljótum, ok 
komsk ekki mannsbarn af, svá at alþýða 
manna vissi. Einn morgin var Heklu-Skeggi 
kominn út at Steindurum; hann var á vist 
með Sigriði Klaufa systur. Hann sá, at tveir 
menn höfðu vaðit yfir ána, en þvi sá hann 
þat glögt, at snjóföl var fallit, ok kallaði 
hann þá á Sigriði, ok kendu þau sporin, at þeir 
Ásgeirs synir höfðu þar farit, því at táin en 
mesta var miklu meiri á Óláfi, en öðrum 
mönnum. Hon bað hann fara til Upsa ok 
segja Karli. Hann gerir svá. Hann brá við 
þegar ok ferr til Hofs við enn fimtánda 
mann, en Ljótólfr var ekki heima, ok var hann 
farinn inn til fjarðar. Þau váru fyrir búi 
meðan, Ragnhildr ok Skiði; þar var ok Yng- 

vildr fögrkinn. För þeira gat Skíði tit. Nú 
váru sveinarnir nýkomnir; þeir Ásgeirs syn- 
„ir stóðu hjá Skíða, er hann ók á völl; ekki sá 
hann annat fangaráð, en þeir settusk í haug- 
staðinn, ok drap hann at þeim mykinni, er 
frerit hafði; en síðan mokaði hann at blautri 
myki. Siðan fór hann suðr á völlinn, ok bar 
þá Karl at, ok frétti, hvat manna komit vært 
til hans. Hann kvað þat eigi at sínu viti, — 
„at neinir menn sé hér komnir.“ „Leyn þú 
ekki, Skíði,“ sagði Karl, „því at hér eru 
komnir synir Ásgeirs.“ „Sagt er þat, er ek 
mun segja,“ sagði Skíði. „Föru vér heim“ 
sagði Ögmundr, „ok þoæfum ekki Skíða; 
rannsökum bæinn,“ — ok svá gerðu þeir. 
Fyrir sunnan hús lézk Ögmundr sjá rauð- 
an kyrtil hanga úti á ási, ok diglaði niðr ór, 
ok brá hann í munn sér, ok kendi, at salt 
var; síðan hljóp hann suðr um húsin ok dró 
eftir sér kyrtilinn, tók þar tik mikla ok hjó 
af henni höfuðit ok færði í kyrtilinn, ok lét 
taka strúpann niðr ór höfuðsmáttinni, ok 
„dró at durunum, þar sem þær váru inni 
Ragnhildr ok Yngvildr. Hann mælti þá: „Hér 
meðuð it sjá, hvat vit höfum fundit; illa hef- 
ir sá, sem ótrúan vin hefir, sem Skiði er, 
þvi at hann hefir sagt til þeira bræðra, ok 
meðuð it sjá hér annan þeira.“ Þær létu sem 
Þær heyrði eigi. Þeir hlaupa nú suðr á völl- 

inn, ok var þar Skiði fyrir. Karl hljóp at 
Skiða ok tekr hann ok rekr niðr fall mikit, 
ok mælti: „Seg nú, ef þér er betra nú en 
fyrr; vísir eru vér nú orðnir, at þeir eru hér 
Ásgeirs synir.“ Skíði mælti: „Þat segja þeir 
sem vilja; sagt hefi ek þat, er ek mun segja.“ 
þá tók Karl reip ok rendi rúmsnöru at fót- 
um Skíða ok knýtti í tagl hestinum, ok sté 
á bak, ok riðr fyrir ofan Skorðumyýri. Skiði 
dragnaði eftir, ok var þá eytt skógunum ok 
stóðu stofnar eftir; þar hlaut hann at gnötra 
um, til þess er Ögmundr hjó í sundr taglit í 
hestinum ok mælti: „Illa munu vér þat, er 
faðir þinn mælti, því at hann var vinr hans, 
"er vér kveijum Skíða svá.“ Þeir sá þá, hvar 
riðu þrir tigir manna utan at bænum. Skiði 
var mjök meiddr, þvi at honum blæddi hvar- 
vetna; hakan var rifin ok hökubeinit með; 
ór tennr tvær. Þeir fara nú yfir ána, en Skiði 
ferr heim. Allt var jamskjótt, at Skiði kom 
heim ok Ljótólfr, ok spurði, hví hann væri 
svá illa leikinn. Skiði svarar: „Engi veldr 
þvi, nema haldinyrði min.“ Þeir Karl búask 
nú við á hólnum gegnt Grundarhúsum, en 
hinir ríða þangat þrir tigir manna ok tveir 
um fram — því at Ásgeirs synir váru þá 
með Ljótólfi. -— Venda þeir nú yfir ána at 
Karli. Tóksk þar bardagi; ok lýkr svá, at 
nökkurir menn fellu af Ljótólfi, en tveir af 

Karli. Bárðr sterki lyfti Ljótólfi í söðul upp, 
ok bað hann undan ríða, ok svá gerði hann, 
þvi at fátt gafsk vel af liði hans, — ok skild- 
usk við svá búit, ok fór Karl heim. Þat varð 
Ljótól!fi á munni, er hann sá Skiða: „Kjóstu 
sjálfr laun fyrir haldinyrði þina.“ Skíði seg- 
„ir: „þú skalt gera sæmd mina slika sem þú 
vill, en auðkörin eru launin, ef ek skal ráða.“ 
„Hver eru þau?“ segir Ljótólfr, Skiði segir: 
„Ek vil, at þú gefir mér Yngvildi, ok eigir 
hlut at. Þykkjumsk ek maklegastr at njóta 
hennar fyrir hrakning þann, er Karl fekk 
mér.“ Ljótólfr segir: „Hví beiðir þú þess, 
er mik varði sizt, ok ek ætla, at þér verði 
þat ekki at glyssi, at eiga hana.“ „Hversu 
sem þat er,“ segir Skiði, „þá vil ek þetta verk- 
kaupit hafa, en þú ráð sjálfr, hverja sæmd 
þú leggr henni.“ „Þessa skulu vit þá leita 
við hana,“ segir Ljótólfr, „þvi at ek vil eigi 
gefa hana nauðga.“ Þeir gengu þá til Yng- 
vildar, ok vekja þetta mál við hana, hvárt 
hon vildi ganga með Skiða. Hon mælti til 
Ljótólfs: „„Litils þykki mér þú vilja virða 
mik, er þú vill gefa mik þræli þínum.“ Ljót- 
ólfr segir: „Ek mun þat bæta þér, ok gefa 
honum frelsi, ok fé svá mikit, at þit séð 
eigi neins menn, eða meiri, þó at þit hafið 
meira.“ „Nær er þá,“ segir Yngvildr, „ok 
mun ek þá mæla nökkut minu máli.“ Ljót- 

ólfr spurði, hvat þat væri. Hon segir: „Hann 
skal hafa fylt skarð í vör sinni á fimm vetra 
fresti, svá at mér þykki vel fult vera.“ 
Þessu játar Skiði, ok var þetta at ráði gert, 
ok gaf Ljótólfr Skiða dal þann til forræðis. 
sem síðan er kallaðr Skiðadalr. Mörk var 
svá þykk upp frá tungunni, at aldri var rjóðr. 
Skiði hefir reistan bæ sinn þar, sem siðan 
heitir á Möðruvöllum. Ljótólfr fekk honum 
búfé, svá at þau váru vel birg. Þau Skiði ok 
Yngvildr áttu þrjá sonu; hét Þorkell enn 
ellsti, annarr Björn, þriði Grimr. Þá er Þor- 
kell var nökkurra vetra gamall, byðr Ljót- 
ólfr honum heim til sín til fóstrs, ok vex 
hann þar upp. 

25. Nú verðr þess at geta, sem áðr var 
horfit frá, at þá er Karl hafði heima verit 
eina nótt, riðr hann út á Strönd, en þoka 
var mikil. Ljótólfr hafði ok riðit út á Strönd 
at vitja um viðu, ok skyldi draga heim. Fóru 
þeir fimm saman. — Karl reið til þess er 
hann kom í Holt et ytra, ok mætti Geirdisi, 
er hon gekk frá goðahúsi. Hon fagnaði vel 
Karli. Hann spurði, hvárt Geiri sonr henn- 
ar væri heima. Hon kvað hann genginn at 
fé upp í Holtsdal. Karl reið ór garði ok sneri 
síðan upp í brekku. Karl spurði, ef þeir sæt 
nökkut manna fyrir sér. Þeir segja, at maðr 
rak fé út eftir hlíðinni. „Þann veg skulu vér 

stefna,“ segir Karl. þeir mæta Geira við 
gerði þat, er upp er ok suðr frá Böggvisstöð- 
um. Karl lét taka Geira ok drepa, ok er þat 
kallat á Geiravöllum. þá reið Karl heim til 
Upsa, ok lét Ljótólfr, sem hann vissi ekki, 
hvat í hafði gerzk, ok sitja menn hvárir- 
tveggju um kyrt þrjá vetr. 

gmundr var einatt með Karli ok Svart- 
höfði Heðinsson, ok tók mjök at eyðask fé 
fyrir Karli af kostnaði þeim, er hann hafði, 
ok gerðisk eigi hægr til bændum, ok varð 
hann eigi jafn-vinsæll sem verit hafði. 

Eitt sumar kom skip af hafi í Svarfaðar- 
dalsárós; hét Gunnarr stýrimaðr fyrir skip- 
inu; hann var vikverskr maðr ok mikill vin 
Karls. Ljótólfr var á þingi, er skipit kom. 
Karl reið til skips ok bauð Gunnari til vistar 
með sér við svá marga menn, sem hann vildi. 
Gunnarr tók þvi vel, — „en biða mun ek Ljót- 
ólfs goða; er mér sagt, at mikit missætti sé 
með yðr, ok mun ek ráðask þangat til vist- 
ar; þykkir mér þá vænst, at ek koma nökk- 
uru á leið um sætt með ykkr.“ — Karl riðr 
heim til Upsa, en Gunnarr biðr þar nökk- 
ura hríð, ok kemr Ljótólfr eigi heim. Karl 
elr á málit, at Gunnarr myndi til hans fara 
— „ok mun arka at auðnu um sættir með 
okkr Ljótólfi.“ Gunnarr ræðsk nú til Upsa 
með Karli, ok nökkurir menn með honum. 

Litlu síðar kom Ljótólfr heim, ok er nú kyrt 
of vetrinn. Austmaðrinn fór jafnan yfir 
til Hofs um vetrinn, at leita um sættir með 
þeim Karli ok Ljótólfi, ok kom hann því á 
leið, at sættafundr var lagðr með þeim niðri 
á Brekku hjá Grafarhúsum. Til þess fundar 
kom Skíði ok Yngvildr fögrkinn. Ok þá er 
mjök var ráðin sættarstefna með þeim 
Karli ok Ljótólfi, þá mælti Yngvildr, at seint 
myndi verða fult skarð í vör Skíða, ef sjá 
sætt skyldi takask. Skíði mælti: „Mæl þú 
allm kvenna örmust ok veslust.“ Gunnarr seg- 
ir: „Oft stendr illt af tali kvenna, ok kann 
vera, at af hljótisk þessu tali, sem þá (er) verst 
hefir af hlotizk.“ Var nú lokit öllum sættum 
ok skildusk ósáttir. 

26. Óláfr kom nú vestan ór Óláfsfirði til 
Upsa, ok beiddi Karl, at synir hans myndi 
fara m=ð honum, því (at) hann mæðisk mjök 
fyrir aldrs sakar. Fóru þeir nú heim með 
honum, Þórðr ok Vermundr, ok váru þeir 
ekki með Karli síðan. 

Um várit bjoggu austmenn skip sitt, þar 
til er þeir váru búnir, en Gunnarr var at 
Upsum. þat var einn morgin, er þeir váru 
úti Karl ok Gunnarr, ok horfði Karl upp í 
himininn, ok fór annarr LHtr í hann, en ann- 
arr ór. Gunnarr frétti, hví hann væri svá ht- 
verpr. Karl segir: „Litit bragð mun á þvi 

vera, en fyrir mik bar nökkut.“ „Hvat var 
þat?“ segir Gunnarr. „Ek þóttumsk sjá 
Klaufa frænda minn riða í loftinu á grám 
hesti ok dragnaði þar eftir sleði; þar þótt- 
isk ek sjá ykkr austmenn mína ok sjálfan 
mik í sleðanum, ok sköguðu út af höfuðin, 
ok get ek mik þá ltum brugðit hafa, er ek 
sá þetta.“ Gunnarr segir: „Ekki ertu svá 
mikill fyrir þér, sem ek ætlaða; sá ek þetta 
allt, ok hygg þú at, hvárt ek hefi nökkut Lt- 
um brugðit.“ „Ekki sé ek þat,“ segir Karl. 
En þá er þeir ræddu þetta, kvað Klaufi í 
loftinu: 


(16) Mikil mun mönnum þykkja, 
margr sér þar til bjargar, 
svá greiðik lok lýða, 
langrar, heimför þangat; 
koma mun sáð um siðir, 
sið hykk at þat líði, 
jamt lætk við ský skrimta 
skin grams ok ríð framsi, 
ok rið framsi. 


Ok enn kvað hann: 


(17) Kól aldrigi Ála 
éldrauga, „ske“ vélum 
beit á seggja sveitum, 
svimmk nú við ský, grimmum. 
svimmk nú við ský, grimmum. 


Ok þá mælti hann, svá at þeir heyrðu báðir: 

„Heim ætla ek þér með mér í kveld, Karl 
frændi.“ þá mælti Gunnarr, at þeir myndi 
til skips um daginn. Karl mælti: „Ekki er 
ant um þat, því at ekki er byrlegt.“ Gunnarr 
lét eigi letjask. Karl gekk til Þorgerðar konu 
sinnar, ok segir henni: „Nú mun ek flytja 
austmenn mina til skips í dag, en ek mun 
segja þér, hversu hátta skal, ef ek kem eigi 
heim í kveld, því at eigi veit, hverju heilli 
heiman er farit,“ — hann segir henni fyrir- 
burðinn — „verði nú svá, at ek látumsk, þá 
vil ek, at þú færir bygð þina upp á Grund, 
ok hefir mér allt þyngra fallit, síðan ek fór 
þaðan; ek vil láta færa mik yfir á þá, er hér 
er úti á ströndinni, ef ek látumsk á fundt 
okkrum Ljótólfs; þykki mér þar gott tilsýni, 
cf skip sigla út eða inn eftir firðinum; ek 
vil (at) þú látir heita eftir mér, ef þú átt 
svein, því at eigi ertu kona heil, ok vænti 
ek, at nökkur heill fylgi.“ Þorgerðr mælti: 
„Gjarna vilda ek, at þú færir hvergi, ok er 
mér ekki at skapi fyrirburðr sjá.“ Karl seg- 
ir: „Ekki verðr at gert; svá verðr at vera, 
sem vera vill.“ Eftir þat búask þeir heim- 
an Karl, Gunnarr, Svarthöfði ok Ögmundr; 
tveir váru austmenn aðrir en Gunnarr. Var 
Karl við sétta mann. Ok er þeir kómu ofan 
á hólana fyrir neðan Brimnessá ok til dæl- 
ar þeirar, er ofan er ok suðr frá ánni, þá 

spretta þar upp fyrir þeim þrir tigir manna; 
var þar Ljótólfr. Tóksk þar bardagi mikill 
ok harðr. þá mælti Ljótólfr: „Grið viljum 
vér gefa austmönnunum.“ Gunnarr mælti: 
„Annathvárt munu vér allir hafa grið eða 
engi.“ Ok er þeir höfðu barizk lengi, þá sátu 
þeir gert Karl fráskila sínum mönnum, ok 
sækja sjau at honum, en hann hörfar und- 
an, þar til er hann kom til Hyltinganausta; 
þá feldi hann þá alla, er hann sóttu, ok þá 
kom Skíði at við tólfta mann: Karl hljóp 
upp á naustit. Skíði mælti: „Þat er vel, Karl. 
at vit höfum hér fundizk.“ „Eigi lasta ek þat,“ 
kvað Karl, „ok kann ek drengskap þinum, 
at þú munt vilja sækja einn at mér, ok er 
þat þá nökkurr frami; en ef þú sækir mik 
með fleirum mönnum, þá þykki mér þú eigi 
enda skildagann við Yngvildi, þann er þú 
hézt, áðr en þú fekt hennar, ok þykki mér 
því at eins skarðit fult í vör þinni, ef þú berr 
af mér einn.“ Skiði mælti: „Njóta mun ek 
nú liðsmunar, ok mun nú verða at leggja 
til sííkt hverr, er sýnisk; kalli sá fult skarð 
Skíða, sem þat vill, en sá öðruvís, er svá 
vili mæla.“ Nú veita þeir Karli atsókn, en 
hann versk vasklega, ok drap þrjá menn 
Skiða, en særir flesta, sem eftir váru; léttu 
þeir eigi fyrr, en þeir drepa Karl. Þeir Ljót- 
ólfr ok austimenninir berjask í öðrum stað, 

ok falla þeir fyrir Ljótólfi allir, ok svá Svart- 
höfði ok Ögmundr, fylgdarmenn Karls; 
höfðu þeir drepit hálft lið Ljótólfs. Ok eftir 
þat fór hann heim. Ok er þetta fréttisk til 
Upsa, þá lætr Þorgerðr færa Karl ok aust- 
mennina upp til Karlsár, ok váru þeir þar 
lagðir í skip ok fé mikit með þeim, ok heitir 
þar at Karlsá síðan. 

27. Eftir þessi tíðendi færir Þorgerðr bú 
sitt upp á Grund, ok hefir þó annat bú at 
Upsum. 

Nú líðr á sumarit. Frá því er nú sagt, at 
Þorgerðr kennir sér sóttar, ok elr hon svein- 
barn; er sjá sveinn nefndr Karl eftir föður 
sinum; hann vex þar upp, ok er snemma 
mikill vexti, ok er hann var nökkurra vetra 
gamall, þá óxu þó eigi mikit vitsmunir hans; 
hann mælti ekki orð, ok þvi var hann kall- 
aðr ómáli, ok ekki maðr eindæll. 

Þorkell Skiðason fór þá heim til föður 
sins, ok vaxa þeir þar upp allir bræðr, synir 
Skíða, ok eru efnilegir allir. 

Nú liðr svá fram nökkura vetr, at ekki 
gerisk til tiðenda. Ljótólfr amask ekki við 
bygð Þorgerðar, ok hefir einn mannvirðing 
alla. Karl Karlsson vex upp með móður sinni. 
þar til er hann (er) tólf vetra gamall, ok töl- 
uðu þat flestir, at hann væri fifl. Þorgerði 
óhoægðisk fjárhagrinn mjök, þvi(at) hon hafði 

mjök. í kostnaði; váru verk jafnan litil, en 
engi fyrir til umsýslu utan stokks. þat var 
þvi næst, at hestaþing var nefnt uppi fyrir 
Tungugerði; skyldi þeir etja hestum, Ljótólfr 
ok Þorkell Skiðason; mörgum var þar öðr- 
um hestum til mælt, þó (at) þeir menn sé eigi 
nefndir, er þá áttu. Á Grund váru rekin at 
hross um daginn, þau er menn skyldi riða; 
þar var eitt hross þrevett ótamit; þat var svá 
mikit sem þau er stærst eru, ok fax á mikit. 
Karl ómáli var úti, er hrossin váru heim 
komin; hann sá hross et ótamda, ok hleypr 
á, ok þrifr taglit; hann less sik fram með, 
ok fær þrifit hálsinn, en þat æðisk við, ok 
hleypr viða um völlinn. Karl fylgir vel, ok 
léttir eigi fyrr, en hann komsk á bak, ok 
krækir fótum niðr undir kviðinn, en heldr 
í faxit; hrossit hleypr aftr ok fram, til þess 
er þeir eru búnir, sem fara ætla. þá reið Karl 
með þeim upp eftir hólunum; hljóp þá hross 
it ýmist fyrir þeim eða eftir, ok gerðu menn 
óp mikit at honum. Upp koma þeir til manna 
mótsins; hleypr Karl af baki hrossi sinu, ok 
settisk niðr einn saman; þar hafði maðr 


pm 


kastat niðr glófum ok lá hjá öx silfrrekin. 


Karl tók upp ok leggr í kné sér hvárttveggja, 


hann strauk einatt öxina; ekki gekk hann til 


hestavíga. En Þorkell Skíðason hafði þessu 
þar niðr kastat, ok er lokit var hestavigum, 

litaðisk hann um, hvar hann hafði lagt 
handagervi sina, ok þá sá hann, hvar Karl 
sat ok strauk öxi hans. Gekk Þorkell þá at 
honum, ok mælti: „Þykki þér öxin góð. 
Karl?“ Hann þagði, ok leit frá honum út. 
„Sjá þykkjumsk ek, at þér þykki góð öxin, 
ok ræð ek þér, at þú þiggir öxina ok glófana 
með í föðurbætr.“ Karl spratt upp ok kast- 
aði frá sér öxinni, ok kom í stein, ok brotn- 
aði ór allr muðrinn, ok settisk niðr annars 
staðar. Þorkell gekk til Ljótólfs, ok sýndi 
honum, hversu afglapi sjá hafði leikit öx- 
ina, — „ok hefir hann nú synt, hvat fóli hann 
er.“ Ljótólfr segir; „Heimskr sýnisk yðr 
hann vera hjá yðr, en mér lizk hann yðr 
hygnari, ok svá mun reynask.“ „Þetta hefir 
þú aldri fyrr mælt,“ segir Þorkell. „Ekki hefi 
ek orð lagit til þess,“ segir Ljótólfr. „Þetta 
skal reyna,“ segir Þorkell, „hvárr okkarr 
vitrari er; ek hefi hér þrjár merkr silfrs, er 
ek ætla at bjóða honum í föðurbætr, ok hefi 
ek þat at marki, at hann er fifl, ef hann þeg- 
ir við, en ef hann svarar, þá er hann ekki 
jafnheimskr sem hann lætr.“ „Freista máttu, 
ef þú vill,“ segir Ljótólfr, „en ráðlegra þætti 
mér, at þér ættið ekki við hann, meðan hann 
talar eigi til yðar.“ Þorkell segir: „Freista 
mun nú verða um sinn, — ok gengr Þor- 
kell þar at, sem Karl sitr, ok hefir sjóðinn 

í hendi ok réttir at honum, ok mælti: „Viltu 
fé, Karl?“ — en hann þagði við; hann spurði 
annat sinn ens sama. Karl svarar: „ Viltu fe, 
Karl?“ Þorkell segir: „Þat vissa ek, at þú 
myndir mæla kunna; ek vil nú gjalda þér 
fé þetta í föðurbætr — þrjár merkr silfrs.“ 
Karl tók við, ok setti sjóðinn á nasar þor- 
keli svá fast, at brotnuðu tvær tennr ór höfði 
honum, ok stóðu blóðbogar ór andlitinu, ok 
gekk Þorkell á brott við svá búit, en Karl 
fór til sinna manna, — ok er Ljótólfr sér 
þetta á honum, spyrr hann, hví hann er svá. 
Hann segir: „Karl ómáli laust mik með 
sjóðnum.“ Ljótólfr segir: „Þér var engi þörf 
at eiga við hann, ok munu þit ekki jafnir 
menn reynask, ef þit skulut nökkut við eig- 
ask.“ Nú hlaupa menn í tvá staði, ok riða 
síðan heim af hestaþinginu. Þeir Karl ríða, 
þar til er þeir koma út yfir á. Þá nam Karl 
staðar ok mælti: „Hverir munu þeir vera 
með þingmönnum minum, ef ek þarf nökk- 
urs við, at mik stoði.“ Þeir spurðu, hvers 
hann beiddisk. Hann sagði: „Ekki meira en 
cins dags verk, þá er ek kref yðr til, en yðr 
skal ekki í skaða.“ Þeir svara: „Hvat muntu 
fram leggja at verkalaunum?“ Hann mælti: 
„Hundrað silfrs mun ek fá hverjum yðar, 
ok mun ek kjósa dag til, nær þér skuluð 
vinna mér; mun ek þá gera yðr vara við. 

„„ Varði oss þess,“ sögðu þeir, „at þú myndir 
góðr drengr vera, en ekki kom oss þat í hug, 
at þú myndir svá mikit verkkaup gefa á ein- 
um degi, ok viljum vér þat gjarna, eða 
hversu margir viltu, at vér sém?“ „Eigi 
færi en átján,“ segir hann, „ok mun ek af 
sreiða yðr féit, þá er þér vilið, en ráðit kalla 
ek kaupit,“ segir hann. Þeir játa nú þessu, 
ok skildu við svá búit, ok reið Karl á Grund; 
ok sat þar of vetrinn, þar til er váraði. þá 
sendi hann eftir þeim bræðrum sinum, Þor- 
srimi, Þorsteini ok Þorvaldi, ok er þeir 
kómu, fagnar Karl þeim vel, ok þá lætr hann 
breiða út eina öldungs húð mikla, ok steyp- 
ir þar niðr á gulli ok silfri, því sem innan 
veggjar var, því at þeir bræðr vildu skifta 
láta, ok þótti þeim horfa til auðnar, ef eigi 
væri skift. Karl stóð hjá, meðan þeir skiftu, 
ok lagði ekki til, en þá er skift var, rótaði 
Karl saman féinu, ok lagði ekki til, ok gekk 
brott þegjandi. þeir spurðu, hvi hann gerði 
svá, en hann þagði. Þeir skiftu þá aftr, en 
Karl rótaði jafnan saman. þá spyrja þeir 
enn, hví hann gerði svá, — „ok vilju vér, 
at þú skiftir, en vit kjósim.“ Karl kvað eigi 
svá vera skyldu. „Hvat þá?“ segja þeir. Karl 
segir: „þit skuluð gera annathvárt, hafa fé 
allt ok hefna föður várs, eða ek mun hefna 
hans, ok hafa fé allt, eftir þvi, sem þá fellir 

auðna til, ok skuluð it ór öllum vanda þar 
um.“ þeir kuru heldr at hafa ekki af fénu, 
ok fara þeir bræðr heim, ok liðu nú stundir. 

28. Nú heimtir Karl at sér menn þá alla, 
sem honum höfðu verkum heitit. Brugðu 
þeir skjótt við, ok ætluðu, at þeir myndi eiga 
at fara til verks nökkurs, ganga at garðlagi 
eða húsan, fyrir því at mart hús var komit 
at falli. En er þeir kómu, tók Karl vel við 
þeim, ok váru þeir þar um nóttina. Um morg- 
ininn er Karl snemma á fótum, ok bað menn 
upp standa, ok er menn váru klæddir, bað 
Karl þá ganga til dagverðar — „ok vil ek 
(at) þér gangit svá til verka.“ Þeir játtu þvi. 
Hann var frammi á meðan þeir mötuðusk, 
ok berr út í tún alls konar herklæði. Ok er 
þeir koma út, sjá þeir, at Karl er herklæddr,; 
skaut þeim þá skelk í bringu, ok vildu nú 
gjarna hafa öngu keypt. Þeir stigu nú á hesta 
sina. Veðri var svá farit, at þoka var svá 
“ mikil, at hvergi sá bæja í milli. Karl riðr 
nú suðr ór garði ok upp á hóla, ok allir þeir 
eftir honum. Hann riðr þar til er hann kemr 
i Skíðadal á Möðruvöllu; þat var snemma 
morgins, ok var Yngvildr eigi upp risin. Kar! 
riðr at húsabaki, ok segir, at þeir skyldi biða 
hans þar. Ríðr Karl at durunum, ok gengr 
griðkona ein út. Karl frétti, hvárt Skíði væri 
heima. Hon kvað hann farinn upp til rétta 


SVARFDÆLA SAGA 81 


undir hlíðina — „ok þar eru synir hans.“ 
„Er Yngvildr heima?“ segir Karl. „Hon er 
í rekkju sinni,“ segir hon. Karl riðr nú ok þeir 
förunautar hans upp til réttanna, ok hand- 
tóku þeir þá feðga þegar, ok leiða heim í tún. 
Siðan gekk Karl inn í bæ, ok biðr Yngvildi 
upp standa. Hon stóð upp ok vildi klæðask, 
ok komsk ekki nema í serk sinn. Karl tók 
í hönd henni ok leiddi hana út í tún, ok setti 
niðr einhvers staðar í túninu; hon var fald- 
laus ok hafði hárit bæði mikit ok fagrt. Karl 
brá þá sverði ok mælti til Yngvildar: „Hversu 
mikit er nú skarðit í vör Skiða?“ „Nei,“ seg- 
ir hon, „aldri er þar nú skarð.“ Hann tók 
þá Þórkel son þeira enn elzta, ok hjó höfuð 
af honum, gekk siðan til Yngvildar ok spurði, 
hvárt fult væri skarð í vör Skíða. Hon kvað 
þat fult með öllu. Tók hann þá annan son 
hennar, ok hjó af honum höfuðit. Hann gekk 
til hennar ok spurði ens sama, Hon 
kvað ekki skarð í vera ok svaraði enu sama. 
Hann tók þá enn yngsta son þeira, Björn, 
ok hjó höfuð af honum; gengr síðan til Yng- 
vildar, ok þerrir sverðit eftir miðri skyrtu 
hennar, ok spyrr, hvárt fult væri skarðit í vör 
Skiða. Hon segir, at hann þyrfti ekki jafnan 
at klifa ens sama — „ok hefir þat allvel gró- 
it.“ Hann gekk þá at Skíða ok spurði, hvárt 
hann vildi þiggja líf at sér. Hann kvaðsk þat 

gjarna vilja þiggja — „þó (at) ek þæga at 
miklu verra manni.“ Karl mælti: „þá máttu 
fara hvert er þú vill, en ek mun taka upp 
bú þetta, ok mun ek fá þér fararefni, svá 
(at) þú megir fara hvert er þú vill, en eigi 
vil ek, at þú finnir Ljótólf.“ „Hvat leggr þú 
þá til?“ segir hann. Karl segir: „Þú skalt 
fara utan á einhverju skipi, en ek mun fá 
þér fé þat, er mér sýnisk“ — hann fekk hon- 
um tvá hesta, ok mælti: „Þú skalt fara upp 
ór garði ok svá vestr; far sem ek kenni þér, 
ella mun ek gera til þín ok drepa þik.“ Skiði 
fór nú sem Karl bauð honum, til þess er hann 
kom suðr á Eyrar, ok fór þar utan; ok erhann 
fyrst ór sögunni. Karl tók upp búit ok færði 
á Grund. Hann lét Yngvildi fara með sér, ok 
setti hana sér et næsta. Jafnan gekk Karl 
með bert sverðit, þat sem hann hafði vegit 
sonu hennar með, ok spurði hana jafnan, 
hvárt fult væri skarð í vör Skiða. Hon kvað 
þat aldri jamfult hafa verit sem nú. 

Karl sat á Grund þann vetr. Ljótólfr lét 
sem hann vissi eigi, hvat fram hafði farit. 
Ok um vetrinn réðu vinir Karls honum at 
færa bygð sina af Grund, ok þótti seta hans 
þar óvarleg, svá nærri Ljótólfi, ok báðu hann 
fara til Upsa, ok svá gerði hann. Karl bjó 
at Upsum einn vetr, ok tók mjök at þverra 
fjárkostr hans. Móðir hans spyrr hann at, 

hversu hann ætlar til um bú sitt, en hann 
gekk undan þegjandi. Einn dag um várit 
gekk Karl á brott, ok hafði heim hest sinn 
ok riðr upp til Hofs. Ljótólfr var í hvilu. 
Hann drap á dyrr, ok gekk út verkkona ein; 
hon heilsaði Karli ok spurði, hvert hann 
skyldi fara. Hann kvaðsk eigi lengra mundu 
fara at sinni, ok frétti, hvárt Ljótólfr væri 
heima. Hon kvað hann heima vera — „ok 
far þú á brott hvatlega, því at hann vill öngv- 
an mann feigara en þik.“ „Ek vil þó finna 
hann,“ kvað Karl, „ok seg (at) ek biðja 
hann út ganga.“ Hon gengr inn ok kallar á 
Ljótólf, ok segir, at Karl ómáli vill finna 
hann. „Hversu margmennr er hann?“ segir 
Ljótólfr. Hon kvað hann vera einn saman. 
Margir menn stóðu upp ok vildu ganga út 
með honum. „Eigi þurfuð ér upp at hlaupa,“ 
segir Ljótólfr, „ek vil einn ganga út ok vita, 
hvat hann vill.“ Nú gengr Ljótólír út, ok 
heilsar Karli. Hann tók því vel. „Hvat viltu 
mér, Karl?“ segir Ljótólfr. Karl segir: „Ek 
vil, at þú gangir á götu með mér, þvi (at) við 
þik er erendit.“ Ljótólfr mælti: „Eru nökk- 
urir með þér?“ „Ek em einn saman,“ segir 
Karl. „Skamt mun ek fara,“ segir Ljótólfr, 
„því (at) ek á lítt vanda til at leiða menn á 
götu, allra helzt, ef eigi eru vinir minir.“ 
Karl veik hestinum ofan fyrir hlaðit. Ljót- 
Ge 

ólfr gekk með honum ofan til árinnar ok út 
með ánni til Þingavaðs. Hann kvaðsk ekki 
mundu fara lengra — „ok lúk erendum þin- 
um.“ Karl segir: „Ek vil, at þú takir við öllu 
fé minu, löndum ok lausum aurum, ok haf 
ávöxtu af, ok far með, sem þú eigir, þar til 
sem ek kem aftr.“ „Hvat ætlar þú fyrir þér?“ 
segir Ljótólfr. „Ek ætla utan,“ segir Karl. 
„Margir eru aðrir menn til at taka við fó 
þínu, ok er eigi vist, at þú náir, þá er þú vill,“ 
kvað Ljótólfr. Karl segir: „þvi hefi ek þessa 
leitat, at mér þykkir mitt hvergi betr komt, 
en hjá þér.“ Ljótólfr segir: „Undarlegr maðr 
ertu, Karl, en þó vil ek þessu játa, at taka 
við fé þinu, ok mun þat flestra manna mál, 
at þú verðir heimskr af þessu.“ Þrjá vetr 
var ráðit umboð Ljótólfi, ef Karl kæmi eigi 
fyrr til, en laust, þegar (er) hann kæmi til. 
Hann riðr nú heim ok segir móður sinni 
þessa ráðagerð. Hon svarar: „þá verðr þér 
illt til manna at varðveita fé þitt, ok er þat 
vænna, at þú náir aldri.“ Karl að „Ek sé 
fyrir þvi, en ekki þú.“ 

29. Nú ríðr Karl vestr til Skagafjarðar. 
ok kaupir skip, er uppi stóð í Kolbeinsárósi. 
at þeim manni, er Bárðr hét, ok gerði félag 
við hann, ok rézk til skips, þegar (er) hann 
var búinn. Hann lét fara með sér Yngvildi 
fðögrkinn, ok gerði hann þat til skapraunar 


SVARFDÆLA SAGA 85 


við hana, en eigi fyrir ræktar sakar. Eftir 
þat sigla þeir í haf, ok kómu við Þrándheim. 
Bárðr spyrr, hvat Karl ætlar fyrir sér. Karl 
segir: „Ek vil afla mér fjár, þvi (at) langt 
er sumars eftir. Ætla ek at halda til Dan- 
merkr.“ Bárðr segir: „Þat líkar mér vel, ok 
vil ek fara með þér.“ Halda þeir nú til Dan- 
merkr, ok kómu þar síð um haustit, ok er 
þeir hafa skamma stund þar verit, kómu 
tveir menn af landi ofan, miklir ok illilegir, ok 
er þeir koma í kaupstefnu, fréttu þeir, hvárt 
nökkurr hefði ambátt at selja þeim. Kari 
spurði, hvat þeir myndi við gefa. „Þat sem 
vill,“ segja þeir. Karl segir: „Á ek ambátt, 
ok mun ykkr dýr þykkja, ok eigi veit ek, 
hvárt þit getið þjáð hana, því (at) hon er 
óvön verknaði.“ Þeir kváðusk þat mundu 
ábyrgjask — „ok met þú hana,“ segja þeir. 
Karl segir: „Hon skal vera fyrir þrjú hund- 
ruð silfrs.“ „Þess þyrfti,“ segja þeir, „at hon 
ynni mikit ok vel, svá dýr sem hon er, ok 
vilju vit sjá hana.“ Karl gekk á skip út, ok 
bregðr sverði, ok spyrr Yngvildi, hvárt fult 
væri skarð í vör Skiða. Hon segir þat aldri 
jamfult verit hafa sem nú. „Þá skaltu ganga 
á land með mér,“ segir hann, ok tók í hönd 
henni ok leiddi hana upp ok sýnir þeim am- 
báttina. Þeir kváðusk enga ambátt jamfagra 
sét hafa. Þeir töldu honum nú silfrit. Karl 

mælti: „Þat skil ek til, at kaupa hana þvi- 
liku verði, ef mér syýnisk.“ Þeir segja: „Ekki 
muntu í raun koma um þat, ok er þat líkara. 
at vér sjámsk aldri.“ Síðan gengu þeir á 
brott með hana, en hon sperrðisk við, ok tók 
annarr í hár henni ok leiddi hana, en annarr 
hafði svipu í hendi ok keyrði hana. Karl 
gengr til skips. Bárðr spyrr, hvat hann vildi, 
at þeir legði fyrir sik. Karl segir: „Hér munu 
vér í vetr vera.“ — Bárðr spyrr at vári, hvat 
hann vill at hafask. Hann segir: „Spurt hefi 
ek til víkings þess, er Björgólfr heitir; hann 
hefir langskip mörg ok lið vandat; þvi vil ek 
fara í sveit með honum, ok afla svá fjár ok 
frægðar.“ Bárðr segir: „Þá munum vit skilja 
félagit, fyrir þvi (at) ek em engi hermaðr.“ 
Karl mælti: „Þú skalt fara með skip okkart 
sem þú eigir, en er vit finnumsk, geru vit 
sem okkr sýnisk.“ Skiljask þeir nú góðir vin- 
ir, ok fór Karl leiðar sinnar. 

30. Svá er sagt, at Karl fekk sér eina 
róðrarskútu, ok heldr suðr með landi, þar 
til at þeir koma at einni ey. Þar var Björg- 
ólfr fyrir. Karl rær at skipunum ok spyrr, 
hverr fyrir réði. Einn maðr gekk út á vigit, 
ok sagðisk hann heita Björgólfr — „eða hvat 
heitir þú?“ Hann kvaðsk Karl heita. „Hvað- 
an ertu af löndum?“ segir Björgólfr. „Ek em 
af Íslandi,“ segir Karl. „Hvert ætlar þú at 

fara?“ segir Björgólfr. Hann segir: „Ek hefi 
nú sótt mitt erendi, er ek hefi þik fundit, 
ok vilda ek ráðask í föruneyti með þér, ok 
afla mér svá fjár.“ Björgólfr tók við honum, 
ok gengr Karl á skip, ok setr Björgólfr hann 
et næsta sér. þeir halda síðan í Suðrriki ok 
herjuðu víða um lönd, ok hafa sigr, hvar 
sem þeir koma; liggja þeir svá tvá vetr í vik- 
ingu. Eitt sinn mælti Karl við Björgólf: „Nú 
mun ek létta hernaði ok fara norðr í lönd.“ 
Björgólfr segir: „Þú munt ráða, en gjarna 
vilda ek, at vit skildim eigi, því (at) ek hefi 
öngvan slíkan dreng reyndan sem þik.“ Nú 
fara þeir báðir til Danmerkr, ok sitr Karl 
þar um vetrinn. En um várit kaupir hann 
knörr mikinn, ok á einn saman farm allan. 
Ok er hann var mjök búinn, sér hann hvar 
tveir menn ganga ok leiða konu millum sin; 
þar kennir hann kaupunauta sina ok Yng- 
vildi, ok hekk annarr trefill á bak en annarr 
i fyrir. Þeir sögðu Karli: „Hér föru vit með 
ambátt þá, er þú seldir okkr, ok höfu vit 
öngu kaupi verr keypt. Vit börðum hana 
aldri svá, at hon vildi vinna fyrir okkr, ok 
vilju vit nú gjarna selja þér hana aftr.“ Karl 
segir: „Ek vil ok nú kaupa hana.“ Hann 
taldi þeim jammikit silfr, sem þeir fengu 
honum, ok leiddi hana til skips, ok lét gera 
henni laug, ok klæddi hana góðum klæðum, 

ok gerði hana sæla, sem þá (er) hon var 
sælst. Eftir þat heldr hann til Íslands ok kemr 
skipi sínu í Svarfaðardalsárós, ok færir 
varnað sinn til Upsa. Bú hans hafði þar stað- 
it, meðan hann var utan. Urðu menn fegnir 
mjök hans heimkvámu. Hann reið nú til 
Hofs ok hittir Ljótólf goða. Ljótólfr fagnar 
honum nú vel, ok spyrr, hvert hann ætlar 
at fara. Hann kvaðsk eigi lengra fara mundu 
— „vil ek nú taka við fé minu.“ Ljótólfr 
segir: „Hefir þú eigi með tekit áðr ok setsk 
í búit?“ Karl segir, at öngu væri eytt at svá 
búnu, — „ok muntu nú skifta af þinum hlut, 
þvi (at) ek veit, at þú munt eiga búit at 
helmingi eða meir.“ Ljótólfr segir: „þat 
þykki mér ráð, at í vár sé skift féinu, ok vil 
ek, at þú farir með, sem þú eigir.“ Karl 
mælti: „þá mun verra verða, því (at) eyð- 
ask nun nökkut þar til.“ Verðr nú sem Ljót- 
ólfr vildi, ok skilja þeir, ok fór Karl heim 
til Upsa, ok sat þar of vetrinn með fjölmenni. 

At liðnum vetri reið Karl til Hofs, ok hitti 
Ljótólf. Hann spyrr, hvat Karl vildi. „Ek 
vil, at vit skiftim féinu,“ segir Karl, „ok er 
nú óhogra en næst, þá er ek beidda, þvi 
(at) ek hefi eytt miklu fé í kostnað í vetr.“ 
Ljótólfr sagði: „Hvat ætlar þú fyri þér, ef 
féinu er skift?“ „Ek ætla utan,“ segir Karl, 
„þvi (at) mér er lítt hent búit.“ Ljótólfr 

mælti: „Hverr skal þá hafa umboð þitt, með- 
an þú ert á brottu.“ Karl segir: „Þér hefi ek 
ætlat, ef þú vill.“ Ljótólfr segir: „þá þætti 
mér eigi skifta þurfu, en kynlegt er, at þú 
vill jafnan fá mér í hendr fé þitt, því (at) 
óvíst er, hvárt ek verð jafn drengr í hvert 
sinn.“ „Hversu sem þat ferr,“ segir Karl, „þá 
mun ek mitt umboð þér í hendr fá.“ „Eigi 
þarf þá at skifta,“ segir Ljótólfr — ok tekr 
hann við umboði Karls í annan tima. 

31. Nú riðr Karl heim ok lætr búa skip 
sitt, en er hann er búinn, leiddi hann Yng- 
vildi fögrkinn til skips með sér, ok váru 
skapsmunir hennar enir sömu. Karl hélt í 
haf. ok gaf vel byri, ok tóku Þrándheim. Var 
Karl þar of vetrinn. En um várit helt hann 
til Svíþjóðar. Ok er hann kemr í einn kaup- 
stað, kom einn maðr af landi ofan, mikill 
ok illilegr, ok falar ambátt, ef til væri. Karl 
mælti: „Ek hefi at selja, ok mun þér dýr 
þykkja, — eða hvat heitir þú?“ „Rauðr heiti 
ek,“ segir hann, „ok met þú ambáttina.“ Karl 
segir: „Sex hundruð silfrs, — ok þessu 
kaupa þeir; — „ok þykki mér þvi betr,“ 
segir Karl, „sem þú gerir hana vesælli.“ Sið- 
an gengr Rauðr á land upp með hana, en 
Karl ferr í kaupferðir til ýmissa landa, ok 
var þrjá vetr í þessarri iðju. Karl var of vetr- 
inn í Noregi, ok fór um kaupstefnu þangat, 

sem Haleyri heitir, Ok einhvern dag gengr 
maðr af landi ofan, ok leiðir eftir sér konu 
svá nökta, at aldri beið á henni riðanda ræxn. 
Hon var alblóðig. Karl frétti með hvat hann 
færi. Hann svarar: „Þetta er ambátt ill ok 
aum, er ek keypta enn fyrra dag; en þessi 
ambátt ferr mjök at kaupum, ok þykkisk 
sá betr hafa, er lausa lætr, en hinn, er við 
tekr.“ Karl mælti: „Hvat heitir þú?“ Hann 
segir: „Ek heiti Brynjólfr.“ „Þú munt gera 
ambáttina fala,“ segir Karl. Brynjólfr mælti: 
„Eigi nenni ek at selja hana með afföllum; 
mun ek heldr kvelja hana til dauða.“ Karl 
kaupir nú ambáttina, ok telr honum fyrir 
hana sex hundruð silfrs ok leiðir hana til 
skips, ok var þar nú Yngvildr fögrkinn. Hon 
lagði þá hendr um háls Karli, ok grét mjök, 
en þat hafði hann aldri fyrr sét, at henni hefði 
nökkurs fengit, hvat sem at henni hafði bor- 
izk. Karl lætr gera henni laug, ok fá henni sóð 
klæði. þá gekk Karl til tals við hana, ok 
brá sverði því, er hann hafði vegit með sonu 
hennar, ok spurði, hvárt fult væri skarðit í 
vör Skíða. Hon segir þat aldri fult mundu 
verða. „þá mun ek af leggja heðan af, at 
gera til þín, ok svá mynda ek fyrr gert hafa, 
ef þú hefðir þetta fyrr mælt. Skal ek nú færa 
þik Skíða bónda þinum, þvi (at) ek veit. 
hvar hann er niðr kominn.“ Þegar (er) byr 

saf, siglir Karl til Írlands, ok hefir frétt af, 
hvar Skíð, var fyrir. Hann var þar genginn 
á land upp at berjask við Íra. Hafði hann 
þá unnit mikinn hlut af Írlandi, ok ætlaði. 
at nú skyldi til skarar skriða með þeim. Karl 
kom þar at landi, sem Skiði var fyrir; ok 
þá er Karl kom til orrostu, var Skíði búinn 
at flýja. Gengr Karl þegar í lið með Skiða 
ok hans nenn, ok berjask þann dag allan, 
ok gekk Karl jafnan í gegnum lið Íra, ok er 
svá sagt, at hann feldi höfðingja þann, er 
fyrir þvi liði var, er Skiði hafði barizk við, 
ok nálega allt þat lið. Eftir bardagann gengr 
Skíði at Karli, ok spyrr, hverr honum hefði 
lið veitt. Hann segir: „Þessi maðr hefir verit 
óvinr þinn, ok heiti ek Karl, sonr. Karls ens 
rauða. ok var þat mest erendi mitt hingat, at 
veita þér lið, ok bæta þér svá sonu þina.“ 
þá fagnaði Skíði honum vel, ok bauð hon- 
um allar sæmdir með sér at þiggja — „ok 
eigi vantu þat framar, en þú áttir, at drepa 
sonu mina, þó at þú hefndir föður þins.“ 
Karl segir: „Hér hefi ek Yngvildi fögrkinn, 
konu þina.“ Skíði segir: „Ek vil eigi, at hon 
komi í augsýn mér; ek hefi eigi verra verk 
unnit, en þat er af henni hlaut, er ek drap 
föður þinn.“ Þar var Karl of vetrinn. En Yng- 
vildi var fengin önnur vist. 

32. Um várit býsk Karl af Írlandi með 

miklum sæmdum, er Skiði veitti honum, ok 
skildusk góðir vinir. Hafði Karl Yngvildi 
með sér, ok helt skipi sinu til Noregs ok var 
þar vetr annan. Siðan helt hann til Íslands, 
ok kom skipi sínu í Svarfaðardalsárós. Stóðu 
bú hans at Upsum ok annat at Grund, ok 
höfðu kvikféin mikit fram gengit at hváru- 
tveggju búinu. Karl reið upp til Hofs. Fagn- 
aði Ljótólfr honum vel. Karl mælti: „Nú er 
hér komin Yngvildr fögrkinn; vil ek, at þú 
takir við henni; máttu nú gifta hana hverj- 
um, er þú vill, því at engum mun hon nú 
of. stór þykkjask.“ Ljótólfr segir: „Þar er sú 
kona, er ek vilda aldri sjá, því (at) þat verk 
hefi ek verst unnit, er af henni leiddi, þá 
(er) ek lét drepa föður þinn.“ Karl segir: 
„Nú vil ek, at þú skiftir fé með okkr; vil ek 
taka við jammiklu, sem þú tókt af mér, en 
ek ætla þér ávöxt þann, er orðit hefir.“ Ljót- 
ólfr mælti: „þat eina stendr saman at Ups- 
um ok at Grund, at ek ætla mér ekki af.“ 
Karl segir: „Gott þykki mér at þiggja sæmd- 
ir af þér; sé ek, at þú gefr mér allan ávöxt- 
inn.“ Ljótólfr mælti: „Ríð nú til Upsa, ok 
tak þar við búi þinu.“ — Síðan sættusk þeir 
heilum sáttum, ok heldu vel sína vináttu. 
Reið Karl til Upsa. Ljótólfr tók við Yngvildi 
fögrkinn, ok kunnu menn þat eigi at segja, 
hvárt hon hefir gift verit, en sumir segja, at 

hon hafi tortimt sér af óyndi. Ljótólfr bjó 
at Hofi, þar til er hann lézk, ok fansk hann 
i óþokkadæl nökkurri á ofanverðum vellin- 
um, ok stóð í gegnum hann saxit, er gert 
var ór sverðinu Atlanaut, er Klaufi átti, ok 
Ljótólfr fekk eftir bardaga þeira Karls ens 
rauða. Ljótólfr var færðr suðr ok ofan á 
völlinn. 

Yfirgangr Klaufa gerðisk svá mikill, at 
hann meiddi bæði menn ok fé. Karli þótt! 
mikit mein á um Klaufa frænda sinn, er hann 
gekk aftr, ok fór til haugs hans, ok lét grafa 
hann upp; var hann þá enn ófúinn; hann lét 
gera bál mikit á steini þeim, sem var fyrir 
ofan garð á Klaufabrekkum, ok brenna hann 
til ösku. Karl lét gera blýstokk ok koma þar 
Í öskunni, ok rekr á tvá járnhanka; siðan 
sökti hann stokknum í hver, sem er fyrir 
sunnan garð á Klaufabrekkum. Steinn sá, 
er Klaufi var á brendr, stökk sundr í tvá 
hluti. Varð nú aldri mein at Klaufa síðan. 

Karl sat at Upsum lengi ævi, ok er þat 
sumra manna sögn, at hann hafi utan farit 
ok aukit þar ætt sina, en fleiri segja, at hann 
hafi átt Ragnhildi Ljótólfsdóttur, ok mörg 
börn með henni. Böggvir hét sonr hans, er 
bjó á Böggvisstöðum; annarr Hrafn, er bjó 
á Hrafnsstöðum; Yngvildr hét dóttir hans, 
er bjó at Yngvildarstöðum. En er eyddisk 

fé fyrir Karli, þóttisk hann eigi búa mega 
at Upsum fyrir kostnaðar sakar, ok sakar 
Ljóts Ljótólfssonar. Ljótr tók við manna 
forræði eftir föður sinn, ok bjó at Völlum. 
Tók þá at greinask með þeim Ljóti ok Karli, 
ok vildi Karl vikja brott ór dalnum, ok segja 
menn, at hann hafi farit til Óláfsfjarðar, ok 
setti þar bæ, sem heitir á Karlsstöðum, ok 
bjó þar til elli, ok þótti enn beæti drengr. 

Margir menn eigu at telja til Karls ens 
unga, en Ljótr hafði manna forræði um all- 
an dalinn. 

Böðvarr hyggju vér at búit hafi at Urð- 
um, sonr Eyjólfs breiðhöfða, er Urðamenn 
eru frá komnir; Eyjólfr breiðhöfði var sonr 
Þorgils mjöksiglanda. | 

Margar eru sögur af Valla-Ljóti, ok var 
hann enn mesti höfðingi. Ljótr lét drepa 
Eyglu-Halla, frænda Karls unga. Ok lýkr hér 
nú Svarfdæla sögu, með þviliku efni. 


Vísnaskýringar. 


1. Klaufi: Hykk (= hygg ek) at heiti Hrólfr 
nefglita, sá býðr at verja Klaufa kván;* munattu 
(= þú munt eigi), Böggvir' njóta brúðar nema 
næmir Nefglitu lifi. 


1. „byýðr at verja Klaufa kván“ — hótar, og 
hefir sig í frammi, að varna Klaufa konunnar. 
— 2. Búggvir, viðrnefni eða annað nafn Klaufa. 
— 3. næma lífi, svifta lífi, ráða af dögum. 


2. Sami: Hrólfr nefglita hlær mest þeira at þvi, 
nærgi es' gjöldum greppi. 

1. nærgi es, hvenær sem. — 2. greppr, hér haft 
í líkri merking sem dólgr; merkir annars skáld; 
haft hér um Hrólf nefglitu. 


3. Kurl eun rauði: Veitk, at seggir sátu inni; 
meir“ ræðr Ljótólfr, sás leiðir lof, fyr óskjóta?; 
slíkt es minnilegt; get'k, at enn verði ýmsir brims 
eldskerðandar“ brögðum fegnir;* skal hegna herði- 
njótum“ hlátr". 


1. meir, hér: ennþá. — 2. sás leiðir lof, sá er 
gerir sér lof leitt, á eigi lof skilið. — 3. óskjóti, 
óskundi, hindran, töf, ótili. — Ljótólfr veldr enn 
óskunda. — 4. brims eld-skoðandar, menn. — 5. 
„ýmsir verða brögðum fegnir,“ ýmsir eigu högg í 

annars garð. — 6. herðir, sverð; herðinjótr, mann- 
kenning. — "7. hlátr er hér í þolfalli. 


4, Klaufi: Mál es mögrum“ ganga Í meyjar hvílu; 
fögr mær flýgr mér eigi í faðm; mjök em'k stugg- 
lega hnugginn; munat oss batna of þessa þrá; þat 
kváðu hjú? rétt, þau es áttu reiða hana þeim 
manni rann“. 

1. Hér er átt við Klaufa sjálfan. Þetta orð er 
líklega rangt, enda er vísan víst um fleira úr 
réttum skorðum gengin. — 2. hjú, hjón; hér víst 
átt við foreldra Yngvildar. — 3. þau er áttu að 
reiða hana heim til þess manns (þ. e. Klaufa). 
Svo vill dr. F. J. helzt upp taka. 


9. Þorleifr Bauðfeldarson: Böggvir hjó fyr mér 
snöggvan' belg, en ál“ ok verju' fyr Áleifi; svá 
skal Böggvir, við böl búinn,“ verða höggvinn, ef 
vér lifum. 

1. rakaðan. — 2. ál, ól. — 3. verja, yfirhöfn. 
— 4. við böl búinn, til böls búinn, búinn til illra 
verka. 


6. Sami: Rauð'k randa viti! á rítorms sakar 
gæði, mens meiðr;* sverð tók at grenja í malma 
veðri;* hlóð'k fetils trolla þolli“ hringa hnitsól“ 
und ara fitjar;' hættleg felli-Guðr' svall meðal 
fjalla?. 

1. rönd, skjöldr; randa viti, höggvopn eða lag- 
vopn. — 2. rit, skjóldr; rífornir, spjót eða sverð; 
ritforms sök, vopnasenna, bardagi; gæðir, eflir, efl- 
andi; gæðir orrustu, hermaðr, hér Klaufi. — 3. 
men, hálsbaugr; meiðr, tré, helzt höggvið tré 
(meitt), mens meiðr, mannkenning, sbr. gulls viðr 

o. m. fl. — 4. malma veðr, bardagi. — 5. fetill, 
band, reim, sem lá yfir öxlina og fest var við 
skjöldr eða sverð (sbr. skjaldarband, skjaldarfetill, 
sverðsfetill); fetils troll, sverð; þollr, fura (ein- 
stök); sverðs þollr, hermaðr, mannkenning. — 
6. hringr, (hér) sverð; hnit, högg, árekstr; hringa 
hnit, bardagi; hringa hnit-sól, sverð. Kenning 
þessi er nokkuð vafasöm, en svo hefir dr. F. J. 
tekið upp. Réttara mætti vera, að hringar væri 
hér: hringabrynja; sól, eldr; hringa hnit-sól þá 
líkt og „brynju hryn(j)eldr“ í Gráfeldardrápu, = 
sverð. Kemr merkingin í einn stað niðr. „Hringa 
hnit-sól“ er hér í þágufalli (þ. e. með sverði). — 
7. ari, örn; ara fitjar, arnar klær. „Eg hlóð her- 
manninum undir fót erni.“ — 8. felli-Guðr, val- 
kyrja, orrusta. — 9. meðal fjalla, þ. e. í Svarfaðar- 
dal. | 

1—-9. visa. Kviðlingar þessir þurfa eigi skýr- 
inga. 

10. „Þorleifr Ranðfeldarson: Mundhyrs sendir" 
kvaðat' mik mundu rekask undan minningu sinni; 
sá es dyggr,“ es mun drygja eggja dolg;* ok hreif- 
um böðreyndan“ góðan blóðorm,' ok hræva gifrs 
heggr“ bitr á skeggi með brandi of kné“. 

1. mund, hönd; hyrr, eldr; mund-hyrr, gull; gulls 
sendir, maðr, (hér: Karl). — 2. kvað-at, kvað eigi. 
3. Karl sagði, að hann mundi ekki gleyma mér. 
— 4. dyggr, dugandi. — 5. eggja dólg, orrusta. — 
6. böðreyndr, reyndr í orrustu. — 7. blóðormr, 
sverð. — 8. heggr, viðr, tré; hræva gifr, öx eða 
sverð; sverðs- heggr, hermaðr, (hér Þorleifr 
sjálfr). — 9. Eg bit á vörina með (brugðið) sverð 
liggjanda á kné mér, — er í vigahug og til alls 


búinn. 
= 7 

11. Sami: Sitk (= Sit ek) hér ok hvetk (= hvet 
ek) hvassan randar hlymbrand * jöru“ meðan óð- 
ir óvinir leiða oss matreiður; eigum báðir, bernsk- 
legir, ból út of hellisskúta, þars lítt nýtr sólar; 
þat hlægir oss eigi. 

1. rönd, skjöldr; hlymbrandr skjaldar, sverð. — 
* jara, orrusta; jöru er eignarf.; eg hvet brand 
minn til bardaga. — 2. leiða oss matreiður, aftra 
oss málsverða. — 3. hellisskúta er þolfall fleir- 
tölu. — Vísan kemr eigi heim við frásögn sögunn- 
ar, því að þar segir, að þeir bræðr leyndist heima 
á bænum, en vísan, að þeir hafi orðið að leggjast 
út frá bæjum. 

12. Karl rauði: Hvass hyrvindr mikils styrjar“ 
gelr hér á húsi; fleinhriðar fæðir“ vekr ferð,* sás 
(=sá er) skal verða hræddr; þau ljóð“ munu hætt“ 
Grisi, es vættik;“ en En eigi leiðar linn-sveigir;" 
bið gunnstara grennis. " 

1. hyrr, eldr; hyrr mikils styrjar, sverð eða 
spjót; vopna-vindr, vopnagnýr, ófriðr; — ófrið- 
ar harki dynr á bæinn. — 2. fleinhríðar fæðir, 
sá er eflir ófrið (sbr. „gunn-nærungr“ o. fl.), 
hér: Gríss. — 3. ferð, hér: menn; heima- 
menn á bænum. — 45. þau ljóð, sem 
Þorleifr hafði kveðið, skulu koma Grísi í koll. — 
6. es vættik, að því er mig væntir. — 7. linnr, 
ormr; orms leið, gull; leiðar linnsveigir = linn- 
leiðar sveigir, mannkenning (hér Griss). — 8. 
gunnstari, hrafn, grennir, seðjandi; hrafn-seðj- 
andi, hermaðr, hér: Karl sjálfr; hann skorar á 
Grís að flýja eigi, heldr bíða sín. 

13. Klauf;: gunnhvöt enni, gunnhvatir, herská- 
ir menn. 


14. Karl ranði: Ek sé þoku upp at Klaufahváli; 

— 


sjá drifa hlífir oss við ekka; kornél gróit vélum" 
„kals“, nærgis' þeyr af þeiri;* þat es einu mein- 
legra; ræðk (= ræð ek) standa í randéls byl“ þót 
blóði rigni. 

Vísan er nokkuð óljós og víst eitthvað úr lagi 
færð. — 1. kornél gróit vélum, líklega sama sem: 
gerninga-drifa; kols er óskiljanlegt í þessu sam- 
bandi. — 2. nærgis, nærgi es, hvenær sem. — 3. 
þeyr af þeiri, þiðnar upp af þeirri drifu, (hve- 
nær sem) það él styttir upp. — 4. rand-éls bylr, 
bardagi. 


15. hlauatis Dynr, vopnabrak. — eru vinir vár- 
ir vals of fyldir, vinir vorir eru saddir á vigum. 
— knýjum, knýjum, herðum á, herðum á. — 
Karls ofliðar, fylgismenn, liðsmenn Karls. 


16. Sami: Mikil mun mönnum þykkja heim- 
för þangat;* margr sér þar" til langrar bjargar; 
svá greiðik lok lýða;* koma mun sáð of siðir,“ 
hygg at þat liði sið; jamt læt ek skin grams“ 
skrimta við ský ok ríð framsi,“ ok rið framsi. 

1. þ. e. til himna, til annars heims. — 2. þar, í 
öðrum heimi. — 3. svo sé eg fyrir endalok manna. 
— 4. koma mun sáð of síðir, aftr mun koma efni 
nýs ófriðar. — 5. gramr, hér: sverð; eg læt ljóma 
sverðsins blika við ský. — 6. framsi, (atviksorð), 
áfram. 

17. Sami: Aldregi kól Ála-él-drauga;* „ske“ 
beit grimmum vélum á seggja sveitum; nú svimm 
ek við ský. 

1. Ála-él-draugar, menn. — 2. ske, líklega rangt 
Og Óvísrar merkingar. Kynni að vera skylt skaði, 
og -skár í herskár og fleirum samsetningum. 

Nöfn. 


(Svarfaðardalr er skammstafað: Svdalr). 


Alrekr faðir Ljótólfs 
goða 30. 

Atlanautr (sverð) 55, 
57, 61, 93. 

Atli illingr 43. 

Austmenn 71. 

Ána (önnur fornrit hafa 
„frá Ám“) 29. 

Ásgeirr rauðfeldr 33, 47, 
48, 50—52, 56, 63, 64. 

Ásgeirs-synir (Þorleifr 
jarlsskáld og óláfr 
völubrjótr) 50, 56, 59, 
63—67. 


Bakkagarðr í Svdal 61. 

Bakkavað í Svdal 61. 

Bárðr digri 32. 

Bárðr greipr 32. 

Bárðr sterki 68. 

Bárðr stýrimaðr 84— 
86. 

Birna systir Hrana 39. 

Birnunes 38, 39. 


Björgólfr víkingr 86, 
87. 


Björn digri 31. 
Björn húskarl 
nefglitu 40. 
Björn, rekstrarmaðr, 45. 
Björn Hrólfsson frá Am 

29. 
Björn Skiðason 69, 81. 
Blakksgerði í Svdal 36, 
64. 

Bleikudalr í Svdal 61. 
Brekka í Svdal 33, 47, 
48, 51, 54—56, 71. 
Brimnessá í Svdal 73. 
Brynjólfr  kaupstefnu- 
maðr á Haleyri 90. 
Búrfellshús í Svdal 53. 
Böðvarr Eyjólfsson 

breiðhöfða 94. 
Böggvisstaðir í Svdal 70, 
93. 
Böggvir — Klaufi. 


Hrólfs 


NÖFN 


Böggvir Karlsson ens 
unga 93. 


Danmörk 85, 87. 
Deildardalr í Skagafirði 
ðl. 


Eikibrekka í Svdal 36. 
Eikisík í Svdal 36. 
Eyglu-Halli 94. 
Eyjafjörðr 29, 65. 
Eyjólfr breiðhöfði 94. 
Eyrar í Árnessþingi 82. 
Eyvindr austmaðr 29. 


Fljót, bygð í Skaga- 
firði 65. 


Gautelfr 9. 

Gautland 26, 28. 

Geiravellir í Svdal 70. 

Geirdis í Holti 69. 

Geiri Geirdisarson 69, 
10. 

Goðrún Þorsteinsdóttir 
svarfaðar 27. 

Grafarhús (Gröf) í Sv- 
dal 71. 

Grímr Skíðason 69,(81). 

Grimsey 52. 

Gríss (gleðill") 33—-48, 
57, 58, 60. 

Grund í Svdal 30, 35— 


*  Kallaðr svo í einu handriti. 

37, 43, 47, 48, 50, 55, 
64, 73, 75, 76, 79, 82, 
92. 
Grundarhús 67. 
Grundarmenn 60. 
Guðmundr gamli (inn 
ríki Eyjólfsson) á 
Möðruvöllum 65. 
Gunnarr stýrimaðr 70— 
74. 


Hafþórr víkingr 28. 
Halli — Eyglu-Halli. 
Haraldr inn hárfagri Í, 


heljarskinn 


Hávarðr ór Þorvaldsdal 
38, 39, 64. 

Heðinn ór Heðinsfirði 
31. 

Heðinsfjörðr 31. 

Heklu-Skeggi 37, 40, 55, 
65. 

Helgi inn magri 29, 30, 
39. 

Hella á Galmarsströnd 
39. 

Herröðr jarl á Gautlandi 
15—26, 28. 

Hetland (Hjaltland) 28. 

Hof í Svdal 30, 36, 44, 
48, 58, 62, 64, 65, 71, 
83, 88, 92, 93. 

Holt it ytra í Svdal 69. 

Holtsdalr, afdalr í Sv- 
dal 69. 

Hrafn Karlsson ins unga 
93. 

Hrafnsstaðir í Svdal 93. 

Hranarek, örnefni í Sv- 
dal 39. 

' Hrani í Birnunesi 38— 
40. 

Hrappr faðir Hróðgeirs 
ins hvita 30. 

Hraun í Svdal 32. 

Hrisey á Eyjafirði 30. 

Hróðgeirr inn hviti 
Hrappsson 30. 

Hrólfr nefglita 32, 40, 
44, 49. 

Hrólfr frá Ánu (önnur 
fornrit hafa: frá Ám) 


Helgason ins 
magra 29. 

Hyltinganaust í Svdal 74. 

Hæringr á Hæringsstöð- 
um 53, 54. 

Hæringsstaðir í Svdal 
ðð. 

Höskuldr lögmaðr 31— 
33, 39, 40. | 

Höskuldsstaðir í Svdal 
32, 44. 


Ingibjörg Herröðardótt- 
ir 24, 25, 28. 


NÖFN 


Ingjaldr Helgason ins 
magra 29. 

Ingunn Helgadóttir ins 
magra 29. 


Írar 29, 91. 

Írland 29, 1. > 
Ísland 28, 29, 34, 35, 
41, 43, 53, 86, 88. 

Íslendingr, skip 36. 


Járnbarði, skip 8. 


Kambr, örnefni í Sv- 
dal 32. 

Karl ómáli, síðar nefndr 
Karl ungi 75—94. 
Karl inn rauði sonr 
Þorsteins  svarfaðar 
27, 28, 30—33, 35, 37, 
41—53, 57—75, 91, 93. 

Karlsá í Svdal 30, 75. 

Karlsstaðir í Óláfsfirði 
94. 

Klaufabrekkur (Klaufa- 
brekka) í Svdal 46, 
54, 93. 

Klaufahlíð, 
Svdal 54. 

Klaufahváll, örnefni í 
Svdal (í vísu) Gl. 

Klaufanes í Svdal 46. 

Klaufi, Böggvir 35——43, 
45—47, 49—58, 60 — 
63, 65, 72, 93. 

Kolbeinn Sigmundarson 


örnefni í 


NÖFN 


landnámsmaðr í Kol- 

beinsda! 46, 50, 52. 
Kolbeinsáróss 84. 
Kolbeinsey 52. 
Kristnes í Eyjafirði 29. 
Kristr 29. 
Krókamelar í Svdal 53. 
Kumlateigr í Svdal 6l. 
Kötlufjall 39. 


Ljótólfr goði Alreksson 
30—33, 36, 37, 44— 
53, 56, 57, 59, 61—65, 
6/—/1, 73— 78, 82— 
84, 88, 89, 92—94. 

Ljótr inn bleiki 8, 10— 
13, 16, 21, 23, 26—28. 

Ljótr Ljótólfsson = 
Valla-Ljótr 94. 


Melar í Svdal 45, (Mela- 
land) 46. 

Melshöfði, austanvert 
við Svdalsárós 43. 

Miðfjarðar-Skeggi 33. 

Moldi berserkr 18—23. 

Möðruvellir í Eyjafirði 
65. 

Möðruvellir í Skíðadal 
69, 80. 


N afarsdalr í Svdal 62. 

Naumudalir 1, 16, 26, 27. 

Niðaróss í Þrándheimi 
34, 41. 

Noregr 1, 24—26, 28, 43, 
89, 92. 


Orkneyjar 28. 

Óláfr Ásgeirsson (völu- 
brjótr) 34, 47, 54, 65. 

Óláfr (bekkr) ór óláfs- 
firði 31, 71. 

Óláfsfjörðr 31, 71, 94. 

Ósland í Skagafirði 44. 


Ragnhildr Ljótólfsdótt- 
ir 65, 66, 93. 
Rauðr, sænskr maðr 89. 


Sandvik (= 
fjörðr) 30. 
Siglufjörðr 31, 65." 
Siglunes 31. 
Sigriðr Klaufa-systir 35. 
46, 48, 57, 60, 65. 
Sigurðr Bjarnarson, 
rekstrarmaðr, 45. 
Skagafjörðr 85. 
Skeggjastaðir í Svdal 
32. 


Bakka- 


Skeggi — Heklu-Skeggi 
31. 
Skeggi =— Miðfjarðar- 


Skeggi 33. 
Skinna-Björn 33. 
Skíðadalr, afdalr í Svdal 

69, 80. 

Skiði, leysingi 44, 45, 


104 


47, 62—69, 71, 74, 75, 
80—82, 85, 90, 91. 
Skorðumyrr, örnefni í 

Svdal 37, 67. 
Skútaðar-Skeggi 33. 
Snækollr Ljótsson (Haf- 

þórr) 28, 29, 35. 
Sólskel, ey fyrir Norð- 

mæri Ál. 
Stafshóll í Deildardal í 

Skagafirði 31. 
Steindyrr í Svdal 33, 58, 


Strönd =— 
53, 69. 
Suðreyjar (= Hebrides) 

29. 
Suðrríki (hér: lönd við 
Eystrasalt) 86. 
Svarfaðardalr 32, 62. 


Upsaströnd 


Svarfaðardalsáróss "70, 
88, 92. 

Svarfdæla saga 94. 

Svarfdælir 94. 

Svarthöfðasteinar, ör- 


nefni á Siglunesi 31. 
Svarthöfði bróðir Óláfs 
ok Heðins 31. 
Svarthöfði  Heðinsson 
31, 64, 70, 73, 75, 
Svíasker 8. 
Svíþjóð 15, 89. 


Teigarhöfði, örnefni í 
Svdal 52. 


NÖFN 


Teigsfjall í Svdal 45. 

Tunga(n), örnefni í Sv- 
dal 36. 

Tungugerði, örnefni í 
Svdal 76. 


Uni (Unason) 31, 44, 
46, 50—52. 

Upsir á Upsaströnd 64, 
65, 70, 71, 75, 82, 88, 
92— 94. 

Urðarhús (Urðir) í Sv- 
dal 52. 

Urðir í Svdal 94. 

Urðamenn (ætt) í Sv- 
dal 94. 


Valla-Ljótr = 
Ljótólfsson. 
Vatnsdalr, afdalr af Sv- 

dal 33. - 
Vatnsdalsá í Svdal 50. 
Vatnsdalshólar í Svdal 
33. 

Vellir í Svdal 94. 
Vermundr Óláfsson 
bekks 31, 64, 71. 
Víðihólar, örnefni í Sv- 

dal 34. 
Vigfúss Hávarðsson 38. 


Ljótr 


Y ngvildarstaðir í Svdal 
93. 

Yngvildr fögrkinn Ás- 
geirsdóttir rauðfeldar 


NÖFN 


34, 47—-49, 51, 52, SÁ 
—56, 65, 66, 68, 69, 71, 
14, 80—82, 84—87, 89 
—92. 

Yngvildr Karlsdóttir 93. 


Þingavað (Þingvað) í 
Svdal 84. 

Þorgerðr kona Karls ins 
rauða 73, 75, (82), 
(84). 

Þorgils mjöksiglandi 94. 

Þorgnýr hersir í Naumu- 
dölum 1, 5—8, 16, 26, 
21. 

Þorgnýr inn grái á Ós- 
landi 44. 

Þorgrimr Karlsson ins 
rauða 79. 

Þorkell Skeggjason 32. 

Þorkell Skíðason 69, 75 

—18, 81. 


Þorleifr Ásgeirsson 
(Rauðfeldarson) jarls- 
skáld (sbr. ennfr.: 


Ásgeirssynir) 34, 54, 
56, 59. 
Þorsteinn Karlsson 79. 
Þorsteinn svörfuðr, 
landnámsmaðr 1—41, 

43, 46, 47, 50, 52, 63, 
64. 
Þorvaldr Hávarðsson 38. 
Þorvaldr Karlsson "79. 
Þorvaldsdalr 38, 39. 
Þórarinn á Hellu 39. 
Þórarna Þorsteinsdóttir 
svarfaðar 27, 29, 34. 
Þórðr fangari 37, 38. 
Þórðr gapa 48. 
Þórðr Óláfsson bekks 
31, 64, 171. 
Þórdís Guðmundardótt- 
ir ins ríka 65. 
Þórhildr dóttir Skinna- 
Bjarnar 33, 48. 
Þórkatla in gamla 39. 
Þórólfr Þórgnýsson 1— 
9, 13—16, 25, 26. 
Þórólfr Þorsteinsson 
svarfaðar 25, 27, 28. 
Þórr (inn þrúðgi áss) 
29. 
Þrándheimr, stórherað 
i Noregi 34, 41, 89. 
Þrándheims-mynni 43. 


Ögmundr Höskuldsson 
32, 43, 47, 61, 63, 64, 
66, 67, 70, 73, 75. 

Örn húskarl Höskulds 
39, 40. 

